hotchpotch/miracl-hf-unified huggingface dataset:
เทศบาลตำบลเกาะแต้ว
เทศบาลตำบลเกาะแต้ว ตั้งอยู่ในเขตอำเภอเมืองสงขลาจัดตั้งขึ้นตามพระราชบัญญัติสภาตำบล และองค์การบริหารส่วนตำบล พ.ศ. 2537 โดยได้รับประกาศให้ยกฐานะจากสภาตำบลมาเป็น อบต. เมื่อวันที่ 30 มีนาคม 2539 เป็นรุ่นที่ 2 ของการยกฐานะจากสภาตำบลเป็น อบต.จำนวน 2,143 แห่งทั่วประเทศในขณะนั้น ตามประกาศกระทรวงมหาดไทย ลงวันที่ 19 มกราคม 2539 เป็น อบต. ชั้น 5 ในขณะที่ยกฐานะหรือเป็น อบต. ขนาดเล็ก และในปัจจุบัน เป็น อบต.ขนาดกลาง ตามมติการประชุม ก.อบต.จังหวัดสงขลา เมื่อวันที่ 27 เมษายน 2548
สมัยก่อน ในพื้นที่มีต้นไม้ชนิดหนึ่งลักษณะทรงพุ่มใหญ่ ร่มรื่น ชาวบ้านเรียกว่า ต้นแต้ว ซึ่งขึ้นอยู่เป็นหย่อม ๆ ลักษณะคล้ายเป็นเกาะ และได้มีชาวอิสลาม จากต่างอำเภอ เช่น สิงหนคร จะนะ สะเดา ได้เข้ามาบุกเบิกตั้งที่อยู่อาศัย (ปัจจุบันเป็นหมู่ที่ 6 บ้านเกาะแต้ว) ประกอบอาชีพทำนา ปลูกผัก สวนยาง และเลี้ยงสัตว์ ต่อมามีประชากรอพยพเข้ามาอยู่เป็นกลุ่ม ๆ ทั่วทั้งตำบล และได้ตั้งชื่อถิ่นที่อยู่ว่า “บ้านเกาะแต้ว” และพัฒนามาเป็นตำบลเกาะแต้ว ในปัจจุบันนี้
http://www.kohtaew.go.th/index.php
[[หมวดหมู่:เทศบาลในจังหวัดสงขลา|กาะแต้ว]
[[หมวดหมู่:อำเภอเมืองสงขลา|ท]]
การ์เดียนครอส
การ์เดียนครอส (Guardian Cross) เป็นเกมสำหรับเครื่องไอโฟน/ไอแพด ผลิตโดยบริษัทสแควร์-เอนิกซ์โดยมีด้วยกันสองรุ่นคือรุ่นภาษาญี่ปุ่น เปิดตัว 21 มิถุนายน 2555 และรุ่นภาษาอังกฤษ เปิดตัวในวันที่ 13 สิงหาคม 2555 ลักษณะเกมประกอบไปด้วยการใช้เทรดดิงการ์ดจำลอง การล่าศัตรู และการแข่งขันระหว่างผู้เล่น
เดอะการ์เดียนได้จัดอันดับเกมและขึ้นเป็นเกมยอดนิยม 20 อันดับแรก ของเกมมือถือประจำสัปดาห์ นอกจากนี้เกมยังได้ขึ้นอันดับ 100 เกมยอดฮิตที่ทำเงินได้ของแอปสตอร์ และติดอันดับเกมดาวน์โหลดฟรียอดฮิต 150 อันดับอีกด้วย ในเดือนธันวาคม 2555 เกมนี้ได้มีการดาวน์โหลดรวมทั้งสิ้นมากกว่า 1,000,000 ครั้ง ทำให้เป็นเกมที่มียอดดาวน์โหลดสูงสุดของเกมจากสแควร์เอนิกซ์ของระบบปฏิบัติการไอโอเอส
การ์ดแต่ละใบจะแสดงถึงมอนสเตอร์หนึ่งตัวซึ่งเรียกว่า "การ์เดียน" (guardian) โดยมีการแบ่งระดับออกเป็นระดับ 5 ระดับ โดยแสดงโดยจำนวนดาว และขณะเดียวกันได้แบ่งออกเป็น 10 ธาตุ อาทิ ไฟ น้ำ ดิน ฯลฯ การ์เดียนสามารถเพิ่มพลังได้โดยการสังเวยการ์เดียนตัวอื่น หรือการใช้หินเวทมนตร์
ลักษณะเกมจะคล้ายกับเกมในมือถือเกมอื่น คือมีการซื้อของเพื่อเข้ามาใช้ในเกม โดยในเกมตัวนี้จะมีการซื้อเหรียญทองเพื่อนำมาใช้ในการซื้อของในเกมอีกต่อหนึ่ง
การ์เดียนได้มีการนำเอามอนสเตอร์จากเกมไฟนอลแฟนตาซีมาหลายส่วน ในขณะเดียวกันได้มีการนำเอาสัตว์หรือเทพในตำนาน และนิยายมารวมกัน เช่น
เซาเทิร์นโรดีเชีย
เซาเทิร์นโรดีเชีย () เป็นชื่อของอาณานิคมปกครองตนเองของอังกฤษ ตั้งอยู่ทางเหนือของแม่น้ำลิมโปโปกับสหภาพแอฟริกาใต้ พื้นที่ซึ่งเซาเทิร์นโรดีเชียครอบครองอยู่ถูกเรียกว่า "ซิมบับเว" มาตั้งแต่ พ.ศ. 2523 หลังการประกาศอิสรภาพฝ่ายเดียวเมื่อ พ.ศ. 2508 ประเทศดังกล่าวเป็นที่รู้จักกันในชื่อ "โรดีเชีย" จนถึง พ.ศ. 2522 เมื่อโรดีเชียสถาปนาตนเองใหม่ภายใต้การถือเสียงข้างมากเป็นเกณฑ์เป็นรัฐ "ซิมบับเวโรดีเชีย" ซึ่งไม่ได้รับการรับรอง ก่อนจะย้อนมาเป็นสถานะอาณานิคมโดยความตกลงแลงคัสเตอร์ในเดือนธันวาคม และกลายมาเป็นรัฐซิมบับเวซึ่งได้รับการรับรองในเดือนเมษายน พ.ศ. 2523 มีการใช้นโยบายการทำให้เป็นแอฟริกา (Africanization) ไม่นานหลังจากนั้น โดยมีเป้าหมายเพื่อแทนที่ร่องรอยของอังกฤษ โรดีเชีย และการปกครอง กฎหมาย ทรัพย์สิน และการตั้งชื่อแบบคนขาวในอดีต ด้วยทางเลือกซึ่งถูกมองว่าพื้นเมืองกว่า
โยตุน
โยตุน (Jötunn) มีความหมายว่ายักษ์ปรากฏในเทพปกรณัมนอร์ส โยตันเป็นเผ่าพันธุ์หนึ่งที่แยกจากกลุ่ม อาส (Æsir) และ วาน (Vanir)
ใบอนุญาตรับชมโทรทัศน์ในสหราชอาณาจักร
ในสหราชอาณาจักรรวมถึงบริติชคราวน์ดีเพนเดนซี (หมู่เกาะแชนเนลและเกาะแมน) ทุกครัวเรือนที่รับชมหรือบันทึกการแพร่ภาพโทรทัศน์ (ไม่ว่าจะแพร่ภาพผ่านสถานีภาคพื้น ผ่านดาวเทียม หรือผ่านระบบเคเบิล) จะต้องซื้อใบอนุญาตรับชมโทรทัศน์ ใน ค.ศ. 2012 ราคาใบอนุญาตอยู่ที่ 145.50 และ 49.00 ปอนด์สเตอร์ลิง สำหรับการรับชมในระบบสีและระบบขาวดำตามลำดับ ค่าใบอนุญาตนี้ถือเป็นภาษีและผู้ฝ่าฝืนไม่ชำระจะถูกลงโทษเช่นเดียวกับการเลี่ยงภาษี ในปีงบประมาณ 2010–11 เก็บค่าใบอนุญาตรวมได้ทั้งสิ้น 3.622 พันล้านปอนด์ (15.8% เป็นเงินที่รัฐบาลออกให้ผู้มีอายุมากกว่า 75 ปี) ซึ่งนำมาใช้เพื่อกิจการของบรรษัทแพร่ภาพกระจายเสียงอังกฤษ (BBC)
ตามข้อมูลของผู้เก็บค่าใบอนุญาต "คุณต้องมีใบอนุญาตรับชมทีวีเพื่อใช้อุปกรณ์รับโทรทัศน์ เช่น ทีวี กล่องรับสัญญาณดิจิตอล เครื่องบันทึกวีดีโอหรือดีวีดี แล็ปท็อปคอมพิวเตอร์ หรือ โทรศัพท์เคลื่อนที่ เพื่อรับชมหรือบันทึกรายการโทรทัศน์ที่แพร่ภาพออกอากาศทางทีวี" สำหรับอุปกรณ์ที่เคลื่อนที่ได้ เช่น โทรศัพท์และแล็ปท็อปคอมพิวเตอร์ จะใช้ที่ใดก็ได้หากเจ้าของอุปกรณ์เหล่านั้นได้มีใบอนุญาตใช้งานสำหรับที่บ้านของตนแล้ว
ไม่ว่าจะเป็นที่อยู่อาศัยหรือสถานที่ประกอบธุรกิจ ต่างก็ต้องมีใบอนุญาตเพื่อรับชมโทรทัศน์
สำหรับที่อยู่อาศัย จำนวนใบอนุญาตที่ต้องมีคือหนึ่งใบต่อครัวเรือนต่อที่พัก ไม่ว่าจะมีจำนวนอุปกรณ์รับชมหรือจำนวนคนรับชมเท่าใด สำหรับสถานที่อยู่อาศัยที่เช่าแยกกันอาจต้องซื้อใบอนุญาตแยกกันไปตามจำนวนสัญญาเช่า
ในอดีตมักโฆษณาว่ามีรถตรวจการรับสัญญาณโทรทัศน์เพื่อตรวจหาผู้รับชมโทรทัศน์โดยไม่มีใบอนุญาต และยังกล่าวอ้างว่ามีเครื่องตรวจแบบมือถืออีกด้วย ซึ่งบีบีซีกล่าวอ้างว่าเครื่องตรวจจับดังกล่าวใช้เพื่อขอหมายค้น แต่ก็ไม่ปรากฏว่ามีการใช้เทคโนโลยีดังกล่าวเป็นหลักฐานในศาล และยังเป็นที่ถกเถียงว่าเทคโนโลยีดังกล่าวมีจริงหรือไม่หรือมีประสิทธิภาพเพียงใด
ปัจจุบันใช้วิธีบังคับค่าใบอนุญาตโดยใช้ฐานข้อมูล "LASSY" ที่รวบรวมที่อยู่ 29.5 ล้านรายการในสหราชอาณาจักร ในปีงบประมาณ 2011–12 ได้มีจดหมายเตือน 21 ล้านฉบับส่งไปถึงที่อยู่ที่ยังไม่มีใบอนุญาต หากที่อยู่ใดมีเพียงใบอนุญาตรับชมแบบขาวดำหรือแจ้งว่าไม่มีการรับชมโทรทัศน์ อาจมีเจ้าหน้าที่บังคับใช้ใบอนุญาตแวะไปเยี่ยมโดยไม่บอกล่วงหน้า ซึ่งมีการเยี่ยมบ้านเหล่านี้ 2.9 ล้านครั้ง และ 3.5 ล้านครั้ง ในปีงบประมาณ 2005-6 และ 2006-7 ตามลำดับ พบว่าราว 27% ของผู้ที่อ้างว่าไม่จำเป็นต้องมีใบอนุญาต เมื่อถูกเจ้าหน้าที่เข้าไปตรวจสอบกลับพบว่าต้องมีใบอนุญาต ในหกเดือนแรกของ ค.ศ. 2012 มีคนกว่า 204,000 คนในสหราชอาณาจักรที่ถูกจับได้ว่าดูทีวีโดยไม่มีใบอนุญาต
มีคดีชมโทรทัศน์โดยไม่มีใบอนุญาตราวหนึ่งในสิบของคดีในศาลแขวง กฎหมายอนุญาตให้ศาลกำหนดค่าปรับได้ถึง 1,000 ปอนด์ แต่ว่าค่าเฉลี่ยของเงินที่ต้องจ่ายจริงที่ศาลกำหนดให้เป็น ค่าปรับ รวมถึงฤชาธรรมเนียม และค่าทนายอยู่ที่ประมาณ 153 ปอนด์ ซึ่งมากกว่าค่าใบอนุญาตเพียงเล็กน้อย
การจัดเก็บค่าใบอนุญาตบริหารจัดการเยี่ยงการขายสินค้า เจ้าหน้าที่จัดเก็บค่าใบอนุญาตได้รับแรงจูงใจเป็นค่านายหน้า มีหลายกรณีที่ปรากฏว่าเจ้าหน้าจัดเก็บค่าใบอนุญาตประพฤติมิชอบต่อหน้าที่ มีพฤติการณ์คุกคาม ข่มเหงรังแก รวมถึงสร้างหลักฐานเท็จและปลอมแปลงเอกสาร
อัตราการหลบเลี่ยงไม่จ่ายค่าใบอนุญาตโดยรวมอยู่ที่ราว 5%  ซึ่งมีการกระจายตัวต่างกันไป และมีอัตราการหลบเลี่ยงในสกอตแลนด์สูงกว่าสหราชอาณาจักรโดยรวม
ใน ค.ศ. 2004 มีรายงานว่า 2.3% ของครัวเรือนสหราชอาณาจักรไม่มีเครื่องรับโทรทัศน์ และใน ค.ศ. 2008 BBC รายงานว่าคนราวหนึ่งล้านคนไม่จำเป็นต้องมีใบอนุญาตรับโทรทัศน์
ซาลาแมนเดอร์ไฟ
"สำหรับซาลาแมนเดอร์ที่เป็นสัตว์ในตำนาน ดูที่: ซาลาแมนเดอร์"
ซาลาแมนเดอร์ไฟ (; ) เป็นสัตว์ครึ่งบกครึ่งน้ำขนาดเล็กจำพวกซาลาแมนเดอร์ชนิดหนึ่ง จัดเป็นนิวต์ (Salamandridae) หรือซาลาแมนเดอร์ขนาดเล็ก
ชื่อซาลาแมนเดอร์ไฟนั้น สันนิษฐานว่ามาจากการที่มนุษย์ในสมัยโบราณ จะใช้ฟืน ที่นำมาจากกิ่งไม้หรือโพรงไม้ต่าง ๆ โยนเข้ากองไฟเพื่อสร้างความอบอุ่นยามหนาว บางครั้งจะพบซาลาแมนเดอร์ชนิดนี้ซุกซ่อนอยู่ภายใน เมื่อฟืนถูกไฟ ด้วยความร้อนซาลาแมนเดอร์ก็จะคลานออกมา เหมือนกับว่าคลานออกมาจากกองไฟ อันเป็นที่มาของสัตว์ในตำนานที่ว่า เมื่อโยนซาลาแมนเดอร์เข้าไปในกองไฟแล้วก็ไม่ตาย เนื่องจากมีความชื้นในรูปแบบของเมือกที่ปกคลุมตัวอยู่ ซึ่งก็ไม่เป็นความจริงแต่อย่างใด
ซาลาแมนเดอร์ไฟ นับเป็นซาลาแมนเดอร์ชนิดที่พบได้ง่ายกว่าซาลาแมนเดอร์ชนิดอื่น ๆ ในทวีปยุโรป มีลำตัวสีดำมีจุดสีเหลืองหรือลายเส้นที่แตกต่างกันออกไป บางตัวอาจจะมีสีเกือบดำสนิทในขณะที่บางตัวมีแถบสีเหลืองสดตัดกันโดดเด่น และบางตัวก็มีสีออกไปทางเหลืองเฉดแดง หรือสีส้ม มีขนาดความยาวประมาณ 30 เซนติเมตร ในตัวที่โตเต็มวัย และมีอายุขัยที่ยาวนานถึง 50 ปี นับว่ายาวนานกว่าซาลาแมนเดอร์ชนิดอื่น ๆ มาก
นอกจากนี้แล้ว ยังสามารถปล่อยสารพิษประเภทอัลคาลอยด์ ในรูปแบบของต่อมพิษที่ผิวหนังเพื่อป้องกันตัวได้ด้วย มีผลทำให้กล้ามเนื้อชักเกร็ง, ความดันโลหิตสูง โดยต่อมพิษนี้กระจายอยู่ทั่วตัว และกระจุกในพื้นผิวบางส่วนของร่างกายเท่านั้น โดยเฉพาะอย่างยิ่งในส่วนหัว และผิวหลังส่วนผิวหนังมักจะตรงกับต่อมเหล่านี้ ซึ่งสารประกอบในการหลั่งผิวหนังอาจจะมีผลต่อการติดเชื้อแบคทีเรีย และเชื้อราของผิวหนังชั้นนอก
พบกระจายพันธุ์ตามแหล่งน้ำที่สะอาดต่าง ๆ ในป่าประเภท ป่าผลัดใบ หรือภูเขา โดยเฉพาะอย่างยิ่งพื้นป่าที่มีพืชชั้นต่ำประเภทมอสส์ปกคลุม ในหลายประเทศของทวีปยุโรป ตั้งแต่ประเทศแอลเบเนีย, ออสเตรีย, เบลเยี่ยม, บอสเนียและเฮอร์เซโกวีนา, บัลแกเรีย, ฮังการี, โครเอเชีย, สาธารณรัฐเช็ก, ฝรั่งเศส, เยอรมนี, กรีซ, อิตาลี, ลักเซมเบิร์ก, มอนเตเนโกร, ยูโกสลาเวีย, เนเธอร์แลนด์, โปแลนด์, โปรตุเกส, โรมาเนีย, สเปน, สวิสเซอร์แลนด์ โดยพบไปได้ไกลถึงภูมิภาคตะวันออกกลาง เช่น ตุรกี และอิหร่าน
มีพฤติกรรมหากินในเวลากลางคืน กินสัตว์ขนาดเล็กกว่า เช่น แมลง, กุ้ง, ปู, ทาก หรือสัตว์ครึ่งบกครึ่งน้ำด้วยกันขนาดเล็ก โดยปกติในเวลากลางวันจะหลบซ่อนตัวตามโขดหินและขอนไม้ จะออกมาหากินในเวลากลางวันบ้างก็ต่อเมื่อมีฝนตก ความชื้นในอากาศมีสูง ทั้งตัวผู้และตัวเมียมีลักษณะคล้ายคลึงกันมาก ยกเว้นในช่วงฤดูผสมพันธุ์จะสามารถเห็นถึงความแตกต่างระหว่างเพศชัดเจนที่สุด คือ ต่อมบวมรอบ ๆ ระบายชายของตัวผู้ ต่อมนี้มีหน้าที่ผลิตถุงเก็บสเปิร์ม ซึ่งประกอบด้วยสเปิร์มจำนวนมากที่ตอนปลาย เมื่อซาลาแมนเดอร์ตัวเมียขึ้นมาบนบก ตัวผู้หลังจากปล่อยถุงสเปิร์มลงบนพื้นดินแล้วพยายามที่จะให้ตัวเมียรับเข้าไปผสมพันธุ์ หากประสบความสำเร็จทั้งไข่และสเปิร์มมีการปฏิสนธิกัน ซึ่งเกิดขึ้นภายในตัวของตัวเมีย ตัวอ่อนจะได้รับการเพาะฟักในแหล่งน้ำที่สะอาดต่อไป
จอห์นนี เดมอน
จอห์นนี เดวิด เดมอน (; 5 พฤศจิกายน ค.ศ. 1973 — ) มีชื่อเล่นคือ "ไนโทร" เป็นนักเบสบอลตัวรับระดับอาชีพชาวอเมริกัน และได้รับการกำหนดให้เป็นตัวตีเป็นครั้งคราว ผู้ซึ่งปัจจุบันเป็นนักเล่นอิสระ ในอาชีพเมเจอร์ลีกเบสบอลของเขา เดมอนได้เล่นให้แก่ทีมแคนซัสซิตีรอยัล (ใน ค.ศ. 1995 - 2000), โอคแลนด์แอธเลติก (ค.ศ. 2001), บอสตันเรดซอกซ์ (ค.ศ. 2002-2005), นิวยอร์กแยงกี้ (ค.ศ. 2006-2009), ดีทรอยต์ไทเกอร์ (ค.ศ. 2010), แทมป้าเบย์เรย์ (ค.ศ. 2011) และคลีฟแลนด์อินเดียน (ค.ศ. 2012)
ปัจจุบัน เขาเป็นนักเบสบอลที่ยังคงสร้างผลงานอย่างต่อเนื่องในระดับอาชีพเป็นอันดับสองในการทำทริปเปิล (109 ครั้ง), อันดับสามในการทำรัน (1,668 ครั้ง) และอันดับสี่ทั้งในการทำฮิต (2,769 ครั้ง) รวมถึงการแย่งฐาน (408 ครั้ง)
เดมอนเกิดที่ฟอร์ตไรลีย์ ซึ่งเป็นฐานทัพแห่งหนึ่งในรัฐแคนซัส แม่ของเขาชื่อยม เป็นชาวไทย ส่วนพ่อของเขาชื่อจิมมี เป็นชาวอเมริกันที่สืบเชื้อสายมาจากโครเอเชียและไอริช พวกเขาพบกันในสมัยที่พ่อของเขาเป็นจ่าทหารเรือในกองทัพสหรัฐ ที่ได้รับการส่งไปประจำการ ณ ประเทศไทย เดมอนใช้เวลาช่วงปฐมวัยของเขาส่วนใหญ่ในฐานะของลูกทหาร โดยย้ายไปหลายฐาน ทั้งจากจากโอกินาวา ประเทศญี่ปุ่น สู่เยอรมนีตะวันตก ก่อนที่พ่อของเขาจะออกจากกองทัพและตั้งรกรากร่วมกับครอบครัวในพื้นที่ออร์แลนโดในช่วงก่อนที่เดมอนจะเข้าสู่โรงเรียนอนุบาล
เดมอนเป็นเด็กที่เงียบๆ ซึ่งโดยส่วนใหญ่ถือเป็นผู้มีความผิดปกติด้านความคล่องแคล่ว โดยเดมอนกล่าวถึงปัญหานี้ในภายหลังว่า "ความคิดของผมนำหน้าไปเพียงแค่ปลายลิ้นเองครับ" "ผมได้ขับร้องเพลงเป็นยาขับกล่อมใจ และผมก็รู้สึกดีขึ้นกว่าเดิม แต่ผมก็ยังคงเก็บตัวเงียบในแต่ละช่วงเวลา" เขาเล่นในเซาธ์ออเรนจ์ลิตเติลลีกเมื่อครั้งยังเด็ก เดมอนเข้าเรียนที่ดร.ฟิลิปส์ไฮสคูลในออร์แลนโดเมื่อเขาอยู่ในชั้นปีที่ 4 ใน ค.ศ. 1992 เขาได้รับโอกาสเข้าโรงเรียนมัธยมชั้นนำโดยนิตยสาร "เบสบอลอเมริกา" โดยได้รับการเสนอชื่อสู่ทีมโรงเรียนมัธยมออลอเมริกาของ "ยูเอสเอทูเดย์" และได้เป็นผู้เล่นฟลอริดาเกเตอเรดแห่งปี เดมอนยังได้เล่นอเมริกันฟุตบอลในระดับชั้นมัธยม ที่ซึ่งครั้งหนึ่งได้รับการเข้าตีโดยวอร์เรน เซพพ์ และนั่นก็เป็นการเข้ากระแทกครั้งแรกในชีวิตของเขา
ในเดือนพฤศจิกายน พ.ศ. 2555 จอห์นนี เดมอน ได้เดินทางมายังประเทศไทย เพื่อทำหน้าที่ช่วยเหลือเบสบอลทีมชาติไทยในการแข่งขันเวิลด์เบสบอลคลาสสิก ซึ่งเป็นการยกระดับวงการเบสบอลไทยให้มีศักยภาพยิ่งขึ้น และครั้งนี้ถือเป็นการเดินทางมายังประเทศไทยเป็นครั้งที่ 3
เบสบอลทีมชาติไทย
เบสบอลทีมชาติไทย เป็นทีมชาติเบสบอลของประเทศไทย ซึ่งได้เข้าแข่งขันในระดับนานาชาติในหลายรายการ ทั้งในซีเกมส์, เอเชียนเกมส์ และเบสบอลเวิลด์คัพ ซึ่งทีมได้รับการจัดตั้งโดยสมาคมเบสบอลสมัครเล่นแห่งประเทศไทย (สบท.)
เบสบอลทีมชาติไทยสามารถชนะการแข่งขันซีเกมส์ 2007 รวมทั้งได้อันดับสามในกีฬาเบสบอลในซีเกมส์ 2011 และในเดือนพฤศจิกายน พ.ศ. 2555 เบสบอลทีมชาติไทยเข้าแข่งขันรอบคัดเลือกในรายการเวิลด์เบสบอลคลาสสิก ซึ่งทีมไทยอยู่ร่วมสายเดียวกับทีมจีนไทเป, นิวซีแลนด์ และฟิลิปปินส์ รวมทั้งยังมีทีมมือวาง อาทิ ทีมญี่ปุ่น, เกาหลีใต้ และจีน เข้าแข่งขัน ทั้งนี้ ทีมไทยได้รับการจัดให้อยู่ในอันดับ 6 ของทวีปเอเชียถัดจากญี่ปุ่น, จีนไทเป, เกาหลีใต้, จีน และฟิลิปปินส์ โดยเบสบอลทีมชาติไทยได้รับการจัดอันดับจากสหพันธ์เบสบอลระหว่างประเทศให้อยู่ในลำดับที่ 25 ของโลก
นอกจากนี้ จอห์นนี่ เดมอน ซึ่งเป็นผู้เล่นเพียงคนเดียวจากเมเจอร์ลีกเบสบอล ได้เข้าร่วมทีมไทยเพื่อแข่งขันเวิลด์เบสบอลคลาสสิกรอบคัดเลือก 2013 เนื่องด้วยเขามีความตั้งใจที่จะเล่นให้แก่แผ่นดินแม่ และต้องการนำทีมขึ้นสู่ระดับโลก
"ข้อมูล พ.ศ. 2555"
ไอแพด (รุ่นที่ 4)
ไอแพด () หรือในชื่อทางการค้าคือ ไอแพดวิธเรติน่าดิสเพลย์ และไอแพด 4 เป็นอุปกรณ์ประเภทแท็บเล็ต รุ่นที่ 4 ของบริษัท แอปเปิล เปิดตัวเมื่อวันที่ 2 พฤศจิกายน ค.ศ. 2012 ณ สำนักงานแอปเปิ้ล ซานฟรานซิสโก สหรัฐอเมริกา โดยรุ่นนี้มีหน้าจอแสดงผลแบบเรติน่า พร้อมกับชิพตัวใหม่แอปเปิล เอ6เอ็กซ์ และตัวเชื่อมต่อไลท์นิ่งรู้จักกับไอโฟน 5
บีเยิร์น ลินเดอมัน
บีเยิร์น ลินเดอร์มัน () เกิดวันที่ 23 มกราคม ค.ศ. 1984 ในเมืองฮาเกิน ประเทศเยอรมนี เป็นนักฟุตบอลชาวเยอรมัน ปัจจุบันเล่นให้กับสโมสรฟุตบอลราชนาวีในไทยพรีเมียร์ลีก ในตำแหน่งกองกลาง บางครั้งยังเล่นเป็นกองหน้าได้อีกด้วย
ลินเดอมันน์เคยเป็นนักเตะเยาวชนฝึกหัดของฮันโนเวอร์ 96 สโมสรฟุตบอลชื่อดังในบุนเดสลีกา
ใบอนุญาตรับชมโทรทัศน์
ในหลายประเทศ กฎหมายกำหนดให้ผู้มีเครื่องรับชมโทรทัศน์ (รวมถึงวิทยุในบางประเทศ) ต้องซื้อ ใบอนุญาตรับชมโทรทัศน์ () ไว้ในครอบครอง ซึ่งค่าใบอนุญาตจัดเป็นการเก็บภาษีรูปแบบหนึ่งเพื่อบำรุงกิจการแพร่ภาพกระจายเสียงสาธารณะ
ยูนิโคล่
ยูนิโคล่ () เป็นตราสินค้าประเภทเครื่องแต่งกายของประเทศญี่ปุ่น นอกจากในประเทศญี่ปุ่นแล้ว ยังมีสาขาในต่างประเทศอีกทั้งหมด 14 ประเทศทั่วโลก
ตั้งแต่เดือนมีนาคม พ.ศ. 2492 จากบริษัทที่มีที่ตั้งอยู่ในจังหวัดยะมะงุชิ โอะโกะริ โชจิ ได้เปิดร้านขายเสื้อผ้าสำหรับผู้ชายที่มีชื่อว่า "เมนส์ช็อปโอเอส" (Men's Shop OS) ขึ้น ในเมืองอุเบะ
ต่อมาในเดือนพฤษภาคม พ.ศ. 2527 เขาก็เปิดร้านขายเสื้อผ้าโดยมีคอนเซ็ปต์ made for all หรือเสื้อผ้าลำลองที่ทำมาเพื่อทุกคน คุณภาพดี ใส่สบาย ราคาถูก มีให้เลือกหลายสี และไม่ตามเทรนด์แฟชั่น เหมาะสำหรับทุกเพศทุกวัยใน ฟุกุโระมาชิ ซึ่งตั้งอยู่ในเมืองนะกะกุ จังหวัดฮิโระชิมะ ภายใต้ชื่อ "ยูนีคโคลธิงแวร์เฮาส์" (Unique Clothing Warehouse) ในช่วงแรกนั้น จากชื่อ "ยูนีคโคลธิง" ก็ได้ปลี่ยนชื่อเป็น "ยูนิโคล่" (uni-clo) อย่างไรก็ตาม ในปี พ.ศ. 2531 จากการบริหารงานระหว่างในสาขาที่ฮ่องกง พนักงานได้อ่านผิดจาก "ซี" (C) เป็น "คิว" (Q) ทำให้หลังจากนั้นจึงกลายเป็นชื่อใหม่ ซึ่งทะดะชิ ยานะอิ ได้เปลี่ยนชื่อเป็น "ยูนิโคล่" (uniqlo) ในประเทศญี่ปุ่นด้วย หลังจากนั้นในเดือนกันยายน พ.ศ. 2534 ชื่อบริษัทได้ถูกเปลี่ยนจาก "โอะโกะริ โชจิ" (Ogori Shōji) เป็น "ฟาสต์รีเทลลิง"(Fast Retailing) และในเดือนเมษายน พ.ศ. 2537 ก็มีร้านยูนิโคล่มากกว่า 100 สาขาในประเทศญี่ปุ่น
ในประเทศไทยนั้น บริหารงานโดยกลุ่มเซ็นทรัล ปัจจุบันมีสาขาดังต่อไปนี้
นกนางนวลธรรมดา
นกนางนวลธรรมดา (; ) นกทะเลชนิดหนึ่ง ในวงศ์นกนางนวล (Laridae)
เป็นนกที่มีขนาดกลาง มีความยาวประมาณ 46-47 เซนติเมตร มีความแตกต่างจากนกนางนวลชนิดอื่น ๆ โดยที่มีลายแถบสีขาวขนาดใหญ่บริเวณโคนขนปลายปีก ตัวเต็มวัยจะมีลายทางสีขาวบริเวณปลายขนปีกซึ่งมีสีดำ เห็นได้จากทั้งด้านบนและด้านล่าง ปีกส่วนอื่น ๆ และช่วงไหล่สีเทาอ่อน ในช่วงนอกฤดูผสมพันธุลำตัวปกติจะเป็นสีขาว มีลายแถบสีน้ำตาลเข้มบริเวณเหนือตา ในช่วงฤดูผสมพันธุ์ หัว, คอหอย และต้นคอจะเป็นสีน้ำตาล ปากและนิ้วเป็นสีแดง ตัวไม่เต็มวัยจะมีลักษณะคล้ายคลึงกับตัวเต็มวัยช่วงนอกฤดูผสมพันธุ์ แต่จะมีสีน้ำตาลบางส่วนที่ปีก และมีลายแถบสีดำใกล้ ๆ กับปลายหาง ไม่มีลายแถบสีขาวที่ปีก ปากสีแดงหรือสีส้มโดยบริเวณที่โคนจะเป็นสีเทา นิ้วสีส้มหรือสีแดง โดยขนในแต่ละช่วงวัยและแต่ละฤดูกาลจะแตกต่างกันออกไป
เป็นนกที่มีถิ่นกำเนิดในแถบเอเชียกลาง เช่น เติร์กเมนิสถาน ถึงมองโกเลีย มีการบินอพยพลงใต้ในช่วงต้นฤดูหนาว (ช่วงปลายปี) มาสู่ซีกโลกตอนใต้ เช่น ไทย, อินโดนีเซีย, ออสเตรเลีย เพื่อหนีหนาวและขยายพันธุ์ ลูกนกมักจะเกิดในช่วงนี้ โดยวางไข่ครั้งละ 2 ฟอง ใช้เวลาฟักนานประมาณ 24 วัน ลูกนกใช้เวลา 3 เดือน จึงจะบินได้เอง (ราวเดือนพฤษภาคม) จึงจะอพยพกลับถิ่นฐานเดิม โดยสถานที่ขึ้นชื่ออย่างในประเทศไทย ที่เป็นแหล่งอพยพของนกนางนวลธรรมดา คือ บางปู ในจังหวัดสมุทรปราการ จะมีปริมาณนกไม่ต่ำกว่า 5,000 ตัว ในแต่ละปี
สถานะในประเทศไทย จัดเป็นสัตว์ป่าคุ้มครอง
วงศ์นกนางนวลแกลบ
นกนางนวลแกลบ () เป็นวงศ์ของนกทะเลวงศ์หนึ่ง ใช้ชื่อวงศ์ว่า Sternidae เดิมเคยถูกจัดให้เป็นวงศ์ย่อยของนกนางนวล (Laridae) มาก่อน
ลักษณะโดยทั่วไปของนกนางนวลแกลบ คือ เป็นนกขนาดกลางถึงใหญ่ ปกติมีขนสีเทาหรือขาว บางชนิดมีสีดำแต้มที่หัว ปลายหางเป็น 2 แฉก นกนางนวลแกลบส่วนมากจับปลาโดยการดำน้ำลงไป แต่บางครั้งก็จับแมลงบนผิวน้ำกินเป็นอาหาร แต่ไม่ชอบว่ายน้ำเหมือนนกนางนวล นกนางนวลแกลบเป็นนกที่มีอายุยืน บางชนิดมีอายุมากกว่า 25-30 ปี
โดยทั่วไปแล้วมีลักษณะเหมือนกับนกนางนวล เพียงแต่จะมีรูปร่างที่เล็กและเพรียวบางกว่า มีความหลากหลายทางสีสัน หากินอยู่ใกล้ชายทะเล และบางชนิดก็พบหากินตามริมแม่น้ำ หรือแหล่งน้ำจืดด้วย พบ 44 ชนิดทั่วโลก ในประเทศไทยพบ 16 ชนิด พบเป็นทั้งนกอพยพและนกหายากเช่นเดียวกับนกนางนวล
ซีชีอูยฟอลู
ซีชีอูยฟอลู () เป็นหมู่บ้านแห่งหนึ่งทางตอนกลางของประเทศฮังการี มีประชากรประมาณ 941 คน (ข้อมูลปี พ.ศ. 2555)
เคโรเจน
เคโรเจน เป็นส่วนผสมของสารอินทรีย์ ซึ่งพบในหินตะกอน ตามปกติเคโรเจนจะไม่ละลายในตัวทำละลายอินทรีย์ เพราะมีมวลโมเลกุลสูงมาก (>1,000 Daltons) ส่วนที่ละลายได้เป็นที่รู้จักกันยางมะตอย เมื่อเคโรเจนได้รับความร้อนที่เหมาะสมจากเปลือกโลก เคโรเจนจะให้น้ำมันและก๊าซธรรมชาติ ซึ่งรู้จักกันในนาม สารไฮโดรคาร์บอน (เชื้อเพลิงฟอสซิล) (น้ำมันที่อุณหภูมิ 60-160 °C ก๊าซธรรมชาติที่อุณหภูมิ 150-200 °C) ซึ่งไฮโดรคาร์บอนเหล่านั้น จะไปสะสมตัวในชั้นหินกักเก็บ (Reservoir Rock) ในกรณีนี้ชั้นหินตะกอนที่มีเคโรเจน จะเป็นชั้นหินต้นกำเนิด (Resource Rock) ในการกำเนิดปิโตรเลียม
ชื่อ "เคโรเจน" (Kerogen)ถูกเสนอโดย Alexander Crum Brown นักเคมีอินทรีย์ชาวสก็อต ในปี ค.ศ. 1912
แผ่นดินไหวในชเวโบ พ.ศ. 2555
แผ่นดินไหวในชเวโบ พ.ศ. 2555 เกิดขึ้นเมื่อเวลา 07.42 น. ตามเวลาท้องถิ่น (01:12 UTC) ของวันที่ 11 พฤศจิกายน วัดขนาดได้ที่แมกนิจูด 6.8 และวัดความรุนแรงได้ที่ระดับ 8 ในมาตราเมร์กัลลี จุดเหนือศูนย์เกิดแผ่นดินไหวอยู่ใกล้กับเมือง Male ห่างจากนครชเวโบไปทางเหนือ-ตะวันออกเฉียงเหนือ 52 กิโลเมตร มีรายงานความเสียหายอย่างมากและเป็นไปได้ว่าผู้เสียชีวิตจากใกล้จุดเหนือศูนย์กลางแผ่นดินไหว โดยเกรงว่า ประชาชนอย่างน้อย 13 คนเสียชีวิต และมียอดผู้ได้รับบาดเจ็บสูงกว่านี้อีกมาก สะพานที่อยู่ระหว่างการก่อสร้างแห่งหนึ่งถล่มลงสู่แม่น้ำอิรวดีบางส่วนใกล้กับชเวโบ และเหมืองทองถล่มที่ Sintku
นิติ ชัยชิตาทร
นิติ ชัยชิตาทร ชื่อเล่น ป๋อมแป๋ม เป็นนักแสดงตลก พิธีกร ฝ่ายสร้างสรรค์รายการ (ครีเอทีฟ) จากรายการยอดฮิต เทยเที่ยวไทย และ ทอล์ก-กะ-เทย Tonight และเป็นนักเขียน มีผลงานการเขียนเล่มแรกชื่อ มะงุมมะงาหรา
นิติ ชัยชิตาทร เป็นบุตรชายคนโตของครอบครัว โดยมีน้องสาวอีกหนึ่งคน ชื่อ นิดา ชัยชิตาทร
กิตติพัทธ์ ชลารักษ์
สิบโท กิตติพัทธ์ ชลารักษ์ ชื่อเล่น กอล์ฟ เป็นนักแสดง พิธีกร ฝ่ายสร้างสรรค์รายการ (ครีเอทีฟ) จากรายการยอดฮิต เทยเที่ยวไทย
กิติพัทธ์ ชลารักษ์ เป็นบุตรชายคนกลางของครอบครัว
https://women.kapook.com/view157055.html
ทัชชกร บุญลัภยานันท์
ทัชชกร บุญลัภยานันท์ เดิมชื่อ กรัณย์ บุญลัภยานันท์ ชื่อเล่น ก๊อต โดยคุณพ่อเป็นผู้ตั้งชื่อนี้ ซึ่งได้มาจากภาพยนตร์เรื่อง The Godfather ภายหลังเข้ามาทำงานใน GMM Grammy ป๋อมแป๋ม ก็ได้เรียกก็อต ว่า "ก็อตจิ" แต่นั้นมา เป็นนักแสดง พิธีกร จากรายการท่องเที่ยวยอดฮิต เทยเที่ยวไทย
ทัชชกร บุญลัภยานันท์ เป็นบุตรคนเดียวของครอบครัว
หอคอยเจิ้งหยวน
หอคอยเจิ้งหยวน () ตั้งอยู่ในเมืองเจิ้งโจว เมืองหลวงของมณฑลเหอหนาน ประเทศจีน หอคอยนี้ครอบคลุมพื้นที่ 141 เฮกตาร์ และพื้นที่การก่อสร้าง 58,000 ตารางเมตร ด้วยการลงทุนรวมประมาณ 836 ล้านหยวน ความสูงของหอคอย คือ 388 เมตร ซึ่งเป็นหอคอยเหล็กที่สูงเป็นอันดับ 2 ของโลก รองจากโตเกียวสกายทรี และเป็นหอคอยที่สูงที่สุดเป็นอันดับ 10 ของโลก
หอคอยแห่งนี้ถูกพิจารณาให้เป็นสถานที่สำคัญของมณฑลเหอหนานที่ดึงดูดนักท่องเที่ยว โดยมีหน้าที่เป็นหอส่งสัญญาณโทรทัศน์ รวมถึงศูนย์วัฒนธรรมและการศึกษาของเมือง
มิกิ
มิกิ () เป็นเมืองในจังหวัดเฮียวโงะ ประเทศญี่ปุ่น ในปี ค.ศ. 2011 มีประชากรประมาณ 82,162 คน มีขนาดพื้นที่ทั้งสิ้น 176.58 ตารางกิโลเมตร
นกหัวขวานสามนิ้วหลังทอง
นกหัวขวานสามนิ้วหลังทอง (; ) เป็นนกหัวขวานชนิดหนึ่ง
มีลำตัวยาว 30 เซนติเมตร ขนด้านหลังและขนปีกสีเหลืองอมส้ม สะโพกสีแดงสด หางดำ อกและท้องมีจุดกลมสีขาวบนพื้นสีดำ ตัวผู้มีหัวและหงอนสีแดง ตัวเมียมีหัวและหงอนสีดำจุดขาว มีนิ้วยาว 3 นิ้ว ยื่นมาทางด้านหน้า 2 นิ้ว ด้านหลัง 1 นิ้ว ขนหางสั้นมีแกนขนที่แข็งแรง ใช้สำหรับการเกาะและไต่ต้นไม้ จะงอยปากแหลมยาวเรียว
พบกระจายพันธุ์ตั้งแต่อนุทวีปอินเดียจนถึงภูมิภาคเอเชียตะวันออกเฉียงใต้ จนถึงเขตชีวภาพซุนดา มีทั้งหมด 6 ชนิดย่อย (ดูในตาราง) ในประเทศไทยพบได้ทุกภาค
มีพฤติกรรมชอบอาศัยในป่าโปร่ง, ป่าชายเลน ตลอดจนถึงสวนผลไม้ ที่มีความสูงจากระดับน้ำทะเลไม่เกิน 1,500 เมตร มักพบอยู่ตามลำพัง หรือเป็นคู่ตามโพรงไม้ ไต่ไม้เจาะเปลือกไม้หาแมลงกินด้วยการไต่จากโคนต้นในแนวดิ่ง มีฤดูผสมพันธุ์ในช่วงระหว่างเดือนมีนาคม-เมษายน วางไข่ครั้งละ 2-3 ฟอง
จัดเป็นสัตว์ป่าคุ้มครองในประเทศไทย
ห่านเทาปากดำ
ห่านเทาปากดำ หรือ ห่านคอขาว () เป็นห่านขนาดใหญ่ มีน้ำหนักประมาณ 4-5 กิโลกรัม ลำตัวสีเทา ปากสีดำ เล็บสีดำ ลำคอยาว
มีการกระจายพันธุ์ในประเทศมองโกเลีย, เหนือสุดของประเทศจีน, และทางตะวันออกเฉียงใต้ของประเทศรัสเซียซึ่งเป็นแหล่งผสมพันธุ์วางไข่ และอพยพหนีหนาวไปภาคกลางและภาคตะวันออกของจีน เป็นพวกนกผลัดหลงในประเทศญี่ปุ่นและเกาหลี พบเห็นได้ยากในประเทศคาซัคสถาน, ลาว, ชายฝั่งไซบีเรีย, ไต้หวัน, ไทย และ อุซเบกิสถาน มีลักษณะคล้ายห่านบ้าน ซึ่งเป็นชนิดย่อยของห่านชนิดนี้ และถือเป็นต้นสายพันธุ์ของห่านบ้านในปัจจุบัน
ถือเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2546
นกคอพัน
นกคอพัน (; ) เป็นนกชนิดหนึ่ง ในวงศ์นกหัวขวาน (Picidae)
มีรูปร่างเพรียว คอสั้น ปากสั้นและแบนข้างมาก สั้นปากบนโค้งลงมาเล็กน้อย ปลายปากแหลมคล้ายรูปกรวย รูจมูกค่อนข้างใหญ่อยู่เกลือบชิดสันปากบน ไม่มีขนใด ๆ แต่มีเยื่อปกคลุม ปีกมีลักษณะมนกลม
ด้านบนลำตัวเป็นลายจุดสีดำและน้ำตาล ด้านล่างลำตัวมีลายพาดระหว่าง สีขาวและน้ำตาล ดูระยะไกลจะเห็นเป็นสีน้ำตาลแกมเทากลมกลืนไปกับสภาพแวดล้อม แต่นกคอพันไม่สามารถไต่ต้นไม้ในลักษณะแนวตั้งเหมือนนกหัวขวานทั่วไปได้ เพราะขนหางอ่อนนุ่มไม่สามารถค้ำยันตัวได้ โดยจะเกาะกิ่งไม้เหมือนนกเกาะคอน อีกทั้งยังไม่สามารถใช้จะงอยปากเจาะลำต้นของต้นไม้เพื่อหาแมลงกินได้อีกด้วย แต่นกคอพันก็มีลิ้นที่ยาวและมีน้ำลายที่เหนียวตวัดกินมดหรือหนอนตามต้นไม้เป็นอาหาร เหมือนนกหัวขวาน มีลำตัวยาวประมาณ 16-18 เซนติเมตร
เป็นนกที่อาศัยอยู่เพียงลำพัง หรือเป็นคู่ หากมีนกตัวอื่นหรือฝูงนกอื่นเข้ามาใกล้ จะบินหนี มักจะลงมาหากินตามพื้นดินมากกว่าบนต้นไม้ เนื่องจากกินมด ซึ่งเป็นแมลงอยู่ตามพื้นดินเป็นหลัก ด้วยการกระโดดไปมาบนพื้นแล้วหยุดมองหาตามร่องของพื้นดิน มีเสียงร้อง "ควี่ ๆ ๆ ๆ" ติดต่อกันราว 8-15 คำ ได้ยินกังวาลไปไกล
นอกจากนี้แล้วยังสามารถที่บิดคอไปข้าง ๆ ได้เกือบ 180 องศาเหมือนงู จึงได้รับการตั้งชื่อสกุลว่า "Jynx" ซึ่งหมายถึง เวทมนตร์หรือการทำนายพยากรณ์ล่วงหน้า
เหตุที่สามารถเลียนแบบส่วนคอได้เหมือนการเคลื่อนไหวของงู รวมถึงสามารถแลบลิ้นที่สำหรับใช้ตวัดกินแมลงได้เหมือนงูอีกด้วย ก็เพื่อป้องกันตัวเองและลูกวัยอ่อนที่อยู่ในโพรง จากนกตัวอื่นหรือสัตว์นักล่าชนิดอื่น
พบกระจายพันธุ์ตามป่าโปร่ง, ชายทุ่ง, พื้นที่เกษตรกรรม ตลอดจนใกล้กับบ้านเรือนของมนุษย์ พบได้ตั้งแต่พื้นที่ราบจนถึงเหนือระดับน้ำทะเล 2,000 เมตร บนภูเขาสูง พบกระจายพันธุ์ตั้งแต่ทวีปยุโรปจนถึงเอเชียกลางและเอเชียตะวันออก (มีชนิดย่อย 6 ชนิด ดูในตาราง) มีการอพยพหนีหนาวในช่วงฤดูหนาวไปในทวีปแอฟริกาตอนกลาง และประเทศไทย ซึ่งพบได้ทุกภาค ยกเว้นภาคใต้ โดยไม่พบการวางไข่ขยายพันธุ์ในประเทศไทย และจัดเป็นสัตว์ป่าคุ้มครองตามกฎหมาย
วงศ์ย่อยนกคอพัน
นกคอพัน () เป็นวงศ์ย่อยของนกจำพวกหนึ่ง ในวงศ์นกหัวขวาน (Picidae) ใช้ชื่อวงศ์ย่อยว่า Jynginae มีอยู่เพียงสกุลเดียว คือ "Jynx"
นกคอพัน เป็นนกหัวขวานที่ไม่สามารถที่จะเกาะต้นไม้ในแบบแนวตั้งได้เหมือนนกหัวขวานจำพวกอื่น เนื่องจากไม่มีขนหางที่แข็งใช้ในการทรงตัวได้เหมือนนกหัวขวานอื่น ๆ อีกทั้งยังมีจะงอยปากที่สั้นไม่สามารถที่จะใช้เจาะต้นไม้ได้ด้วย แต่ก็มีลิ้นที่ยาวและมีน้ำลายที่เหนียวใช้ตวัดกินแมลงต่าง ๆ ได้เหมือนนกหัวขวานทั่วไป แต่นกคอพันมีพฤติกรรมชอบหากินตามพื้นดินมากกว่า โดยแมลงชนิดที่ชอบกิน คือ มด ซึ่งเป็นแมลงที่อยู่ตามพื้นดิน จึงมักลงมาหากินตามพื้นดินด้วยการกระโดดไปเป็นจังหวะ ๆ และหยุดดูมดตามร่องของพื้นดิน
เหตุที่ได้ชื่อสกุลว่า "Jynx" เนื่องจากสามารถที่จะบิดลำคอไปข้าง ๆ ได้เหมือนงู ได้เกือบ 180 องศา เหมือนกับมีเวทมนตร์หรือเป็นผู้วิเศษ
นกคอพัน จัดเป็นนกขนาดเล็ก กระจายพันธุ์อยู่ในแถบยูเรเชีย, ทวีปยุโรป และเอเชียตะวันออก เป็นนกที่อพยพหนีหนาวมาบ้างในประเทศไทย ในช่วงฤดูหนาว
แบ่งออกได้เป็น 2 ชนิด คือ
เส้นเมริเดียน
เส้นเมริเดียน () เป็นเส้นสมมติที่ลากจากขั้วโลกเหนือไปยังขั้วโลกใต้ สร้างขึ้นจากการสมมติเส้นเมริเดียนปฐม มีค่ามุม 100 องศา ลากผ่านไปทางทิศตะวันออกและทิศตะวันตก ด้านละ 180 องศา โดยเส้นเมริเดียนที่ 180 องศาตะวันออกและ 180 องศาตะวันตก จะทับกันเป็นเส้นเดียวนี้ให้เป็นเส้นวันที่หรือเส้นแบ่งเขตวันระหว่างชาติ หรือเส้นแบ่งเขตวันสากล
เส้นเมริเดียนแรก หรือ เส้นเมริเดียนปฐม (Prime Meridian) คือเส้นเมริเดียนที่ลากผ่านหอดูดาวแห่งหนึ่ง ตำบล กรีนิช ใกล้กรุงลอนดอนในประเทศอังกฤษทั้งนี้เพื่อใช้เป็นหลักอ้างอิงในการนับเส้นเม ริเดียนอื่น ๆ ต่อไป
เส้นเมริเดียนรอบโลก มี 360 เส้น แบ่งเป็นเส้นองศา ตะวันออก 180 เส้น และเส้นองศาตะวันตก 180 เส้น
ความสำคัญของเส้นเมริเดียน คือ บอกพิกัดของตำแหน่งที่ตั้งต่าง ๆ บนพื้นผิวโลกโดยใช้ร่วมกันเส้นขนาน (เส้นละติจูด) และใช้เป็นแนวแบ่งเขตเวลาของโลก
โรบิน วิลเลียมส์ (นักวิชาการ)
โรบิน วิลลเลียมส์ (เกิด ค.ศ. 1952) ศาสตราจารย์สาขา Science Technology and Innovation Studies (STIS) มหาวิทยาลัยเอดินเบอระ สก๊อตแลนด์ สหราชอาณาจักร โรบินเป็นนักวิจัยที่ดำเนินงานวิจัยเชิงบูรณาการ สหสาขาวิชาด้านการศึกษาวิทยาศาสตร์ เทคโนโลยี และนวัตกรรม เน้นการศึกษาผลกระทบของสังคมต่อรูปแบบการเปลี่ยนแปลงของเทคโนโลยี (the social shaping of technology).
หลังจากสำเร็จการศึกษาจากมหาวิทยาลัยแอสตัน ในปี ค.ศ. 1980 โรบินยังคงทำงานต่อในฐานะนักวิจัยในหน่วยวิจัยนโยบายเทคโนโลยีเป็นเวลา 6 ปี จากนั้นในปี ค.ศ. 1986 โรบินได้เริ่มงานในศูนย์วิจัย Research Centre for Social Sciences (RCSS) มหาวิทยาลัยเอดินเบอระ และประสานงานกับ Edinburgh PICT Centre หนึ่งในหกศูนย์วิจัยด้าน ICT (ค.ศ. 1986 - 1995) ของมหาวิทยาลัยซึ่งจัดตั้งภายใต้โปรแกรม Economic and Social Research Council (ESRC) สภาวิจัย สหราชอาณาจักร. โรบินได้รับการแต่งตั้งเป็นผู้อำนวยการศูนย์วิจัย RCSS ในปี ค.ศ. 1997
ในปี ค.ศ. 2000 จัดตั้งสถาบันวิจัยวิทยาศาสตร์ เทคโนโลยี และนวัตกรรมขึ้น โดยใช้ชื่อว่า Institute for the Study of Science, Technology and Innovation (ISSTI) โดยสถาบันวิจัยดังกล่าวเป็นศูนย์รวมนักวิชาการและนักวิจัยในด้านต่างๆที่มีความสนใจในการทำงานวิจัย การสอน และการถ่ายทอดองค์ความรู้ด้านวิทยาศาสตร์และเทคโนโลยี จากมหาวิทยาลัยเอดินเบอระ เข้ามาทำงานร่วมกัน โดยเน้นการดำเนินงานวิจัยและศึกษาในด้านสังคมศาสตร์และนโยบาย ของวิทยาศาสตร์ เทคโนโลยี และนวัตกรรม นอกจากนี้โรบินยังดำรงตำแหน่งผู้อำนวยการเครือข่ายวิจัย SUPRA (Scottish Universities Policy Research and Advice Network) และ ผู้อำนวยการร่วม ESRC Innogen Centre
จากการดำเนินงานวิจัยและการติดต่อประสานงานอย่างต่อเนื่องกับหน่วยงานต่างๆ ทำให้เขาสามารถสร้างเครือข่ายงานวิจัยด้านการศึกษาวิทยาศาสตร์ เทคโนโลยี และนวัตกรรมที่เข้มแข็งทั้งกับหน่วยงานภายในสหราชอาณาจักร และขยายไปถึงยุโรป และบางส่วนในเอเชีย โรบินมีส่วนร่วมในการเป็นประธานของหน่วยงาน UK Association for Studies in Innovation Science and Technology และเป็นตัวแทนของสหราชอาณาจักรในการประชุมความร่วมมือ COST A4 European Research Collaboration initiative on the Social Shaping of Technology รวมทั้งเป็นผู้ประสานงานของโครงการวิจัย China-EU Information Technology Standards Research Project (ค.ศ. 2008-2010).
พระเจ้าแสรกแมง
พระเจ้าสารวดี (Tharrawaddy Min; , ) หรือ พระเจ้าแสรกแมง เป็นพระโอรสของตะโดเมงสอ (Thado Minsaw; ) ซึ่งเป็นพระโอรสของพระเจ้าปดุง พระองค์เป็นพระอนุชาของพระเจ้าจักกายแมง หรือพระเจ้าบาจีดอว์ และเป็นกษัตริย์องค์ที่ 7 ในราชวงศ์อลองพญา ประสูติเมื่อ 14 มีนาคม พ.ศ. 2330 พระองค์มีบทบาทในการคัดค้านพระเจ้าจักกายแมงให้รีบยอมแพ้ต่ออังกฤษ หลังจากมหาบันทุละแม่ทัพใหญ่เสียชีวิตในสนามรบ แต่พระเจ้าจักกายแมงไม่เชื่อคำทักท้วง จนฝ่ายพม่าต้องประสบความเสียหายมากขึ้น
พระองค์ขึ้นครองราชย์หลังจากที่พระเจ้าจักกายแมงมีพระสติวิปลาส พระนางเมนูกับมินตาจีต้องการกำจัดพระองค์ และจะยกพระโอรสของพระเจ้าบาจีดอว์ คือเจ้าชายนยาวยานขึ้นเป็นกษัตริย์ พระเจ้าสารวดีจึงเสด็จหนีไปรวบรวมผู้คน กลับมายึดอำนาจและปลดพระเจ้าจักกายแมงลงจากราชบัลลังก์เมื่อ 15 เมษายน พ.ศ. 2380 และขึ้นครองราชสมบัติแทน
หลังจากขึ้นครองราชย์แล้ว พระเจ้าสารวดีทรงประหารชีวิตพระนางเมนู มินตาจี และเจ้าชายนยาวยาน และกักบริเวณพระเจ้าจักกายแมงไว้ ต่อมามีขุนนางพม่าจะพยายามนำพระเจ้าจักกายแมงกลับมาครองราชย์ พระเจ้าสารวดีจึงสั่งให้คุมขังพระเจ้าจักกายแมงไว้อย่างแข็งแรงกว่าเดิม จนพระองค์สิ้นพระชนม์เมื่อ 15 ตุลาคม พ.ศ. 2389 ส่วนพระเจ้าสารวดีก็มีพระสติวิปลาสและถูกพระโอรสคือเจ้าชายพุกาม มิน หรือในพงศาวดารไทยเรียกพระเจ้าพุกามแมงควบคุมตัวไว้ตั้งแต่ พ.ศ. 2385 และสวรรคตเมื่อ 17 พฤศจิกายน พ.ศ. 2389 หลังพระเจ้าจักกายแมง พระเชษฐาไม่นานนัก
ในรัชกาลของพระองค์มีการทำสนธิสัญญายันดาโบ ซึ่งเป็นผลสืบเนื่องมาจากสงครามอังกฤษ-พม่าครั้งที่ 1 พระองค์ไม่เห็นด้วยกับสนธิสัญญานี้แต่ก็ไม่กล้าผิดสัญญา ความสัมพันธ์ระหว่างพระองค์กับเฮนรี เบอร์นีย์ผู้แทนชาวอังกฤษแย่ลง จนเบอร์นีย์ออกจากพม่าไปใน พ.ศ. 2380 ต่อมาใน พ.ศ. 2385 พระองค์ได้นำกำลังทหาร 150,000 คนลงไปยังเมืองย่างกุ้งเพื่อบูชาพระเกศาธาตุและเรียกร้องให้อังกฤษคืนยะไข่และตะนาวศรี เมื่อการเรียกร้องเอกราชไม่เป็นผลจึงเสด็จกลับอมรปุระ และมีพระสติวิปลาสในปีนั้นเอง ในรัชกาลของพระองค์อังกฤษติดทำสงครามกับอัฟกานิสถาน จึงไม่ทำสงครามกับพม่า
โรงเรียนพิมานพิทยาสรรค์
โรงเรียนพิมานพิทยาสรรค์ (อังกฤษ: Phimanphitthayasan School) เป็นโรงเรียนประจำอำเภอ ตั้งอยู่ 2 ถนนสตูลธานี ตำบลพิมาน อำเภอเมืองสตูล จังหวัดสตูล เป็นโรงเรียนสหศึกษา เปิดรับนักเรียนประจำทั้งระดับชั้นมัธยมศึกษาตอนต้นและชั้นมัธยมศึกษาตอนปลาย ถือว่าเป็นโรงเรียนผู้นำการเปลี่ยนแปลง โรงเรียนต้นแบบโรงเรียนในฝัน โรงเรียนดีใกล้บ้าน โรงเรียนมาตรฐานสากล โรงเรียนแกนนำ 46 ICT และอีกทั้งโรงเรียนพิมานพิทยาสรรค์ ได้ลงนามบันทึกข้อตกลงความร่วมมือ (MOC) กับโรงเรียนมัธยมศึกษาแห่งชาติ ตนกู ปุตรา ปาดัง มัตซิรัต, ลังกาวี, รัฐเคดาห์ ประเทศมาเลเซีย เพื่อเป็นการรองรับการเข้าสู่ประชาคมอาเซียน
โรงเรียนพิมานพิทยาสรรค์ได้ประกาศจัดตั้งเมื่อ วันที่11 มีนาคม 2510 โดยโครงการปรับปรุงโรงเรียนมัธยมศึกษาจังหวัดสตูล ตามประกาศใช้แผนการศึกษาแห่งชาติ (ฉบับใหม่) พุทธศักราช 2520 จัดเป็นโรงเรียนสังกัดกรมสามัญศึกษาแห่งที่ 2 ของจังหวัดสตูลเปิดเป็นโรงเรียนแบบสหศึกษา
ในปีแรก เปิดชั้นมัธยมศึกษาปีที่ 1 (ม.ศ.1) จำนวน 2 ห้องเรียน มีนักเรียน 80 คน ครู 4 คน โดยใช้สถานที่และอาคารของโรงเรียนตลาดพิมาน (วันครู 2503) เป็นการชั่วคราว โดยมีนายมนู แสงเจริญ อาจารย์ 1 โรงเรียนสตูลวิทยา ทำหน้าที่ประสานงานกรมสามัญศึกษาประจำสำนักงานการศึกษาธิการจังหวัดสตูล มารักษาการในตำแหน่งครูใหญ่
3 กุมภาพันธ์ 2521 ได้ย้ายสถานที่เรียนจากโรงเรียนตลาดพิมาน (วันครู 2503) มาอยู่เลขที่ 2 ถนนสตูลธานี ตำบลพิมาน จังหวัดสตูล มีเนื้อที่ทั้งหมด 25 ไร่ 83 ตารางวา โดยใช้อาคารเรียนของโรงเรียนสตูลวิทยา ซึ่งย้ายไปอยู่แห่งใหม่ที่ตำบลคลองขุด
ปี พ.ศ. 2523 นายเทียนสุข ตั้งจิตต์ศีล ได้มอบที่ดินจำนวน 2 ไร่ 15 ตารางวา ซึ่งตั้งอยู่ที่ หมู่ที่ 4 ตำบลคลองขุด อำเภอเมือง จังหวัดสตูล เพื่อใช้เป็นที่ปลูกสร้างบ้านพักครู
ปี พ.ศ. 2525 ได้รับอนุมัติให้เปิดเรียนชั้นมัธยมศึกษาตอนปลาย จำนวน 3 ห้องเรียน มีนักเรียน 1,537 คน ครู 80 คน
สภาพปัจจุบัน มีอาคารเรียนและอาคารประกอบดังนี้
ปี พ.ศ. 2521 อาคารเรียนแบบ 318 จำนวน 21 ห้องเรียน
ปี พ.ศ. 2526 อาคารเรียนแบบ 424 จำนวน 24 ห้องเรียน
ปี พ.ศ. 2527 และปี พ.ศ. 2535 อาคารโรงฝึกงานแบบ 102/27 จำนวน 3 หลัง อาคารโรงพละศึกษา จำนวน 1 หลัง
ปี พ.ศ. 2538 อาคารเรียนแบบ 318 ล/30 (อาคารเรียน 3) จำนวน 18 ห้องเรียน นอกจากนี้ยังมีบ้านพักผู้บริหาร 1 หลัง บ้านพักครู 3 หลัง และบ้านพักนักการ 1 หลัง
โรงเรียนยึดหลักปรัชญาการสอน 3 องค์ประกอบ คือ
ช่างคิด ช่างทำ มีน้ำใจ
หมายถึง การสอนให้นักเรียนคิดเป็น ทำเป็นและมีคุณธรรม น้ำใจที่ดีงาม
โรงเรียนยึดแนวทางในการอยู่ร่วมกัน 3 องค์ประกอบ คือการยึดถือ
สะอาด สามัคคี มีน้ำใจ
เทา – แดง
หมายถึง ความรักในปัญญา หรือความรักในความใฝ่รู้
"ต้นคำแสด"
ความหมาย
1. คบเพลิง หนังสือ หมายถึง แสงสว่าง เปรียบได้ดั่งปัญญา
2. วงเวียน ไม้ฉาก หมายถึง สัญลักษณ์ของความมีอาชีพ
3. ห่วง หมายถึง ความรัก ความสามัคคี ความผูกพัน
แบ่งเป็น 9 ห้อง ได้แก่
ห้อง 1-6 : ห้องเรียนธรรมดา
ห้อง 7 และ 8 : ห้องเรียนโครงการพิเศษ SMAP (Science Math Ability Program | ผู้มีความสามารถทางด้านวิทยาศาสตร์และคณิตศาสตร์)
ห้อง 9 : ห้องเรียนโครงการพิเศษ English Program (EP)
แบ่งเป็น 7 ห้อง ได้แก่
ห้อง 1 - 4 : สายวิทย์ - คณิต
ห้อง 5 : สายศิลป์ - คำนวณ
ห้อง 6 : ห้องเรียนโครงการพิเศษ สายศิลป์ - จีน Chinese English Program (CEP)
ห้อง 7 : ห้องเรียนโครงการพิเศษ SMAP (Science Math Ability Program | ผู้มีความสามารถทางด้านวิทยาศาสตร์และคณิตศาสตร์)
รีเยกา
รีเยกา (, ) หรือ ฟียูเม () เป็นเมืองท่าทางทะเลที่สำคัญ และเป็นเมืองใหญ่เป็นอันดับ 3 ของประเทศโครเอเชีย (รองจากกรุงซาเกร็บและเมืองสปลิต) เมืองมีประชากร 128,735 คน (ค.ศ. 2011) มีอุตสาหกรรมการต่อเรือ
เมืองนี้ก่อตั้งจากการตั้งถิ่นฐานของชาวโรมัน ต่อมาอยู่ในจักรวรรดิไบแซนไทน์ ตกเป็นของจักรวรรดิโรมันอันศักดิ์สิทธิ์ในคริสต์ศตวรรษที่ 15 และรวมเข้ากับโครเอเชียในคริสต์ศตวรรษที่ 18 อิตาลีเข้ายึดครอง 2 ครั้ง คือ ใน ค.ศ. 1919 และ ค.ศ. 1922 ต่อมายูโกสลาเวียยกให้อิตาลีใน ค.ศ. 1924 ในสงครามโลกครั้งที่สอง เยอรมนีเข้ายึดครองระหว่าง ค.ศ. 1943-1945 และได้โอนให้แก่ยูโกสลาเวียโดยสนธิสัญญาสงบศึกอิตาลีใน ค.ศ. 1947 จนตกเป็นของโครเอเชียใน ค.ศ. 1991
ยอดมนุษย์เงินเดือน
ยอดมนุษย์เงินเดือน เป็น ภาพยนตร์ไทย สร้างโดย สหมงคลฟิล์ม อินเตอร์เนชั่นแนล, เวิร์คพอยท์ พิคเจอร์ส และ โต๊ะกลม ออกฉายวันที่ 5 ธันวาคม พ.ศ. 2555 กำกับโดย วิรัตน์ เฮงคงดี นำแสดงโดย เจษฎาภรณ์ ผลดี, ณัฐชลัยย์ สุขะมงคล, จิรภา วงศ์โฆษวรรณ, ศกุนตลา เทียนไพโรจน์, เศรษฐพงศ์ เพียงพอ, ธรธร สิริพันธ์วราภรณ์
ภาพยนตร์ทำรายได้ 32,165,756 บาท
ภาพยนตร์เรื่องนี้เป็นผลงานกำกับเรื่องแรกของ วิรัตน์ เฮงคงดี ได้รับแรงบันดาลใจจากการไปพบเพื่อนฝูงที่ทำงานมาแล้วสักพักหนึ่ง และตระหนักว่าชีวิตที่เรียนมหาวิทยาลัย เรียนมัธยมมามันก็เป็นช่วงชีวิตหนึ่งที่ทุกคนมีความสุข แต่ช่วงชีวิตการทำงานนั้นยาวนาน และยังไม่ค่อยมีภาพยนตร์มาทำมากนัก
วัดศรีพุยางวนาราม
วัดศรีพุยางวนาราม ตั้งอยู่ที่ บ้านเก่าพุยาง หมู่ 6 ตำบลยางหัก อำเภอปากท่อ จังหวัดราชบุรี เดิมเมื่อเป็นสำนักสงฆ์ใช้ชื่อว่า จรูญศรีสว่างใจ วัดตั้งอยู่ท่ามกลางขุนเขาและธรรมชาติที่มีความสวยงาม มีทิวทัศน์ที่น่าชื่นชม เพราะมีเขาล้อมรอบคล้ายกับกลีบแห่งดอกบัว มีอุโบสถที่ตั้งอยู่บนเขาที่มีความสวยงาม ในปัจจุบันวัดนี้เป็นที่นิยมของพุทธศาสนิกชนทั้งในประเทศและต่างประเทศ เช่น ชาวเวียดนาม ที่นิยมเดินทางมายังวัดแห่งนี้เพื่อเจริญจิตตภาวนาและปฏิบัติธรรม การเดินทางไปยังวัดนั้นสะดวกจากถนนสายเพชรเกษมตรงสี่แยกปากท่อ (แยกจะอยู่ตรงข้ามกับเส้นทางที่จะเข้าไปยังที่ว่าการอำเภอปากท่อ) ตามเส้นทางนี้จะขึ้นไปโป่งกระทิง ส่วนแยกเข้าวัดจะอยู่ช่วงหลักกิโลเมตรที่ 25 และจะตามถนนเส้นทางแยกนี้เข้าไปอีก 4 กิโลเมตร
นกหัวขวานเขียวตะโพกแดง
นกหัวขวานเขียวตะโพกแดง (; ) เป็นนกชนิดหนึ่ง ในวงศ์นกหัวขวาน (Picidae)
มีลักษณะเด่น คือ มีส่วนหัวสีดำ คอและอกสีเหลือง ใต้ท้องสีนวลและมีลายซิกแซกสีเขียวไพล ขนตะโพกสีแดงมักจะฟูฟ่องยามตกใจ หากรู้สึกคุกคามอาจกางปีกที่มีลายขาวสลับดำให้ดูน่าเกรงขามเพื่อขู่ศัตรู บางตัวมีแถบคิ้วสีขาว แต่เฉพาะตัวผู้เท่านั้นที่จะมีสีแดงที่กลางกระหม่อม ขณะที่ตัวเมียมีกระหม่อมสีดำ
นกหัวขวานเขียวตะโพกแดงมีอุปนิสัยต่างจากนกหัวขวานทั่วไป คือ เป็นชนิดเดียวที่มักอยู่รวมกันเป็นฝูงตลอดทั้งปี สาเหตุก็มาจากการที่พ่อแม่นกมีนกตัวอื่น ๆ มาทำหน้าที่ช่วยเลี้ยงลูกอ่อน และยังไม่ได้รวมฝูงเฉพาะนกชนิดเดียวกัน หากแต่ยังรวมฝูงหากินร่วมกับ นกกะราง, นกแซงแซวหางบ่วงใหญ่ ("Dicrurus paradiseus") หรือนกหัวขวานชนิดอื่น ๆ รวมอยู่ด้วย
มีอุปนิสัยชอบเลียกินมดและปลวกบนพื้นดิน แต่บางครั้งก็มากินเศษอาหารที่มนุษย์เหลือทิ้งไว้เช่นเดียวกับนกกะรางด้วย และชอบส่งเสียงร้องเอะอะเสียงดัง มักได้ยินเสียงก่อนเห็นตัว โดยส่งเสียงรัวติดต่อกันว่า "แอะแอะ แอะแอ้ว" คล้ายลูกสุนัข
มีถิ่นกระจายพันธุ์ในป่าเต็งรังไม่ระดับความสูงไม่เกิน 900 เมตร จากระดับน้ำทะเล พบกระจายพันธุ์ในเวียดนาม, กัมพูชา, ไทย, ลาว, พม่า สำหรับในประเทศไทยพบในป่าผลัดใบและป่าสนทางภาคตะวันตก, ภาคเหนือและภาคอีสาน พบบ่อยเฉพาะในบางพื้นที่ เช่น เขตรักษาพันธุ์สัตว์ป่าห้วยขาแข้ง และอุทยานแห่งชาติแม่วงก์
จัดเป็นสัตว์ป่าคุ้มครอง
นกหัวขวานด่างแคระ
นกหัวขวานด่างแคระ (; ) เป็นนกขนาดเล็กชนิดหนึ่ง ในวงศ์นกหัวขวาน (Picidae)
มีความยาวประมาณ 15 เซนติเมตร ด้านบนลำตัวสีดำมีแถบเป็นจุดสีขาว ด้านล่างลำตัวสีขาวลายดำ ด้านบนหัวสีเทา มีแถบสีดำคาดเหนือตา ตัวผู้มีแถบสีแดงเล็ก ๆ เหนือคิ้ว ซึ่งบางครั้งมองเห็นได้ยากมาก ไม่มีหงอน มีพฤติกรรมเวลาบินจะใช้กระพือบินสลับกับการร่อนกันไป ขณะบินจะส่งเสียงร้องดัง เวลาหากินจะใช้ปากเจาะเข้าไปในต้นไม้ทั้งที่ยังมีชีวิตอยู่และตายแล้ว พร้อมกับใช้ลิ้นที่ยาวซึ่งมีน้ำลายเหนียวและหนามแหลมยื่นยาวออกไปแมลงและหนอน กินเป็นอาหาร วางไข่ครั้งละ 2-3 ฟอง มีพฤติกรรมหากินร่วมกับนกขนาดเล็กชนิดอื่น ๆ เช่น นกไต่ไม้, นกเฉี่ยวดง เรียกว่า "เบิร์ดเวฟ"
นกหัวขวานด่างแคระเป็นนกที่พบได้ในป่าทุกประเภท ตั้งแต่ที่ราบไปจนถึงระดับความสูงจากน้ำทะเล 1,830 เมตร โดยเฉพาะป่าโปร่ง พบกระจายพันธุ์อย่างกว้างขวางตั้งแต่ภูฐาน, บังกลาเทศ, อินเดีย, เนปาล, บรูไน, กัมพูชา, อินโดนีเซีย, จีน, เกาหลี, รัสเซีย, เกาะไต้หวัน และเวียดนาม สำหรับในประเทศไทยจัดเป็นนกประจำถิ่น พบทั่วทุกภาค ยกเว้นภาคกลาง จึงสามารถแบ่งออกเป็นชนิดย่อยต่าง ๆ ได้มากถึง 15 ชนิด (ดูในตาราง)
สำหรับในประเทศไทย นกที่พบทางภาคใต้จัดเป็นชนิดย่อย "D. c. auritus" ซึ่งมีสีเข้มกว่าชนิดย่อยหลัก "D. c. canicapillus" ที่พบได้ทั่วไปเล็กน้อย และขนหางคู่กลางมีลายจุดจางกว่ามาก ส่วนทางภาคตะวันออกจะสามารถพบชนิดย่อย "D. c. delacouri" ซึ่งมีสีจางและลายขีดที่อกไม่ชัดเจนเท่าอีก 2 ชนิดย่อยนั้น และตามกฎหมายจัดเป็นสัตว์ป่าคุ้มครอง
สุภาพ ขาวงาม
ร้อยตรี สุภาพ ขาวงาม, ม.พัน.29 รอ. (28 กรกฎาคม — ) เป็นนักกีฬาขี่ม้าทีมชาติไทย ผู้ได้รับเหรียญรางวัลจากการแข่งขันกีฬาขี่ม้าในซีเกมส์ 2011 ทั้งในประเภททีมและประเภทบุคคล ตลอดจนเป็นแชมป์ขี่ม้ารายการชิงชนะเลิศแห่งประเทศไทย คิงส์คัพ ประจำปี 2555 ในประเภทอีเวนติง รวมถึงได้รางวัลชนะเลิศอันดับ 2 ในประเภททีม
สุภาพ ขาวงาม เข้าแข่งขันขี่ม้ารายการชิงชนะเลิศแห่งประเทศไทย คิงส์คัพ ประจำปี 2553 ที่ซึ่งการแข่งครั้งนี้ ทางสมาคมขี่ม้าฯ ได้ใช้เป็นสนามคัดตัวนักกีฬาเข้าแข่งขันเอเชียนเกมส์ 2010 โดยในวันที่ 25 กรกฎาคม ซึ่งเป็นวันที่สองของการแข่งขัน เขาได้อยู่ในอันดับ 2 ของการแข่งขันอีเวนติง จากคะแนนเสียรวมที่ 64.80 คะแนน ครั้นเมื่อถึงการแข่งขันเอเชียนเกมส์ 2010 มีเพียงสุภาพเพียงคนเดียวในทีมเท่านั้น ที่ไม่ได้ใช้ม้าตัวใหม่เข้าแข่ง โดยเขาเลือกใช้ "มิสเตอร์มอส" ซึ่งเป็นม้าตัวเก่าของพรหมธร กิ่งวรรณ เข้าแข่งขันในฐานะตัวสำรองของทีม
วันที่ 17 พฤศจิกายน พ.ศ. 2554 สุภาพ ขาวงาม เข้าแข่งขันกีฬาขี่ม้าในซีเกมส์ 2011 ที่ประเทศอินโดนีเซีย ทั้งในประเภททีมและประเภทบุคคล โดยใช้ม้า "อาร์ดโบฮิล แลด" เข้าแข่งขัน โดยในประเภททีม เขาได้ร่วมทีมกับนำโชค จันต๊ะคาด, วีรภัฎ ปฏิกานนท์ และธนภรณ์ ชวตานนท์ ซึ่งในการแข่งวันนี้เอง ที่ธนภรณ์ได้ออกจากการแข่งขันในประเภทครอสคันทรี เนื่องด้วยม้าเกิดหยุดอยู่ที่เครื่องน้ำ แต่ถึงกระนั้น ในวันที่ 18 พฤศจิกายน ทีมชาติไทยก็สามารถทำผลงานได้อย่างยอดเยี่ยม โดยสุภาพได้ลงแข่งเป็นคนสุดท้ายของทีม และสามารถทำผลงานได้เป็นอย่างดี ซึ่งทีมไทยได้รับรางวัลเหรียญทองจากการแข่งขันดังกล่าว ส่วนในประเภทบุคคล เขาได้ชิงชัยกับพรหมธร กิ่งวรรณ ผู้เป็นนักขี่ม้าร่วมชาติเดียวกัน โดยพรหมธรเป็นผู้ได้รับรางวัลเหรียญทองจากคะแนนเสียรวม 59.4 คะแนน ส่วนสุภาพเป็นผู้ได้รับรางวัลเหรียญเงินที่คะแนนเสียรวม 65 คะแนน
วันที่ 7 พฤษภาคม พ.ศ. 2555 จ่าสิบเอกสุภาพ ขาวงาม เข้าแข่งขันขี่ม้ารายการชิงชนะเลิศแห่งประเทศไทย คิงส์คัพ ประจำปี 2555 ที่ซึ่งเขาพร้อมด้วยร้อยเอกเกียรตินรงค์ คล่องกาญจน์ และจ่าสิบเอกสมใจ แสนหอม ได้มีโอกาสเข้าร่วมทีมกับพระเจ้าหลานเธอ พระองค์เจ้าสิริวัณณวรีนารีรัตน์ โดยทีมดังกล่าวได้ตำแหน่งชนะเลิศอันดับ 2
วันที่ 11 พฤษภาคม พ.ศ. 2556 ในการแข่งขันขี่ม้าชิงชนะเลิศแห่งประเทศไทย คิงส์คัพ ประจำปี 2556 ที่ซึ่งสุภาพได้อันดับ 2 ในประเภทอีเวนติง
สะพานมิลเลนเนียม (ลอนดอน)
สะพานมิลเลนเนียม () หรือเป็นรู้จักในสะพานทางเท้ามิลเลนเนียมลอนดอน คือ สะพานแขวนโครงสร้างเหล็กสำหรับคนเดินที่สร้างข้ามแม่น้ำเทมส์ กรุงลอนดอน ประเทศอังกฤษ เชื่อมต่อเขต กับเขตตัวเมืองลอนดอน มันตั้งอยู่ระหว่างสะพาน และสะพานรถไฟ สะพานมิลเลนเนียมถูกสร้างขึ้นใน ค.ศ. 1998 และเปิดใช้งานเมื่อวันที่ 10 มิถุนายน ค.ศ. 2000 ชาวลอนดอนเรียกสะพานแห่งนี้ว่า Wobbly Bridge หลังจากมีส่วนร่วมในการเดินการกุศล ซึ่งเป็นตัวแทนขององค์กรสิทธิเด็ก
ตอนใต้ของสะพานอยู่ใกล้กับโรงละคร หอศิลป์ Bankside หอศิลป์ ตอนเหนือของสะพานเชื่อมต่อกับ และอยู่ด้านล่างของมหาวิหารเซนต์พอล แนวเชื่อมของสะพานนี้สามารถเห็นทิวทัศน์ของด้านหน้ามหาวิหารเซนต์พอลได้อย่างชัดเจน
วงศ์นกตะขาบ
นกตะขาบ หรือ นกขาบ () เป็นนกในวงศ์หนึ่ง ที่อยู่ในอันดับนกตะขาบ (Coraciiformes) ซึ่งร่วมด้วยนกกะรางหัวขวาน (Upupidae), นกกระเต็น (Alcedinidae), นกจาบคา (Meropidae), นกเงือก (Bucerotidae) สำหรับนกตะขาบจัดอยู่ในวงศ์ Coraciidae
นกตะขาบเป็นที่บินได้เก่งมาก ลำตัวอวบอ้วน หัวโต ปากหนาใหญ่ ลำตัวขนาดพอ ๆ กับอีกา ส่วนใหญ่ลำตัวมีสีม่วงหรือน้ำเงินคล้ำ ชอบเกาะนิ่งตามที่โล่ง ๆ เช่น ทุ่งหญ้า, ทุ่งนา เพื่อมองหาเหยื่อซึ่งได้แก่ แมลงขนาดใหญ่, กิ้งก่า และสัตว์เล็ก ๆ เมื่อพบจะบินออกไปจับอย่างรวดเร็ว ทั้งพุ่งลงไปที่พื้นดินและบินไล่จับกลางอากาศ ชอบบินร่อนฉวัดเฉวียนเสมอ ทำรังในโพรงไม้หรือชอกหิน
วางไข่ครั้งละ 2-4 ฟอง ใช้เวลาฟักเป็นตัว 17-20 วัน ลูกนกใช้เวลาประมาณ 30 วันอาศัยอยู่ในรัง โดยในบางชนิด เมื่อโตแล้วแยกออกไปสร้างรังต่างหาก ยังมีพฤติกรรมกลับมาช่วยพ่อแม่ที่ให้กำเนิด เลี้ยงดูลูกนกที่เกิดใหม่ด้วย ดังนั้น ในรังบางครอกจะมีลูกนกที่เป็นเครือญาติกันเกิดพร้อม ๆ กัน
แพร่กระจายพันธุ์ในซีกโลกเก่า ได้แก่ ทวีปเอเชีย, แอฟริกา และยุโรป พบทั้งหมด 12 ชนิด ใน 2 สกุล สำหรับในประเทศไทยพบ 2 ชนิด
นกตะขาบทุ่งอกสีม่วง
นกตะขาบทุ่งอกสีม่วง (; ) เป็นนกชนิดหนึ่ง ในวงศ์นกตะขาบ (Coraciidae)
นกตะขาบทุ่งอกสีม่วง มีลำตัวยาวประมาณ 38 เซนติเมตร มีหน้าผากและคิ้วสีขาว กระหม่อมสีเขียวอ่อน มีแถบสีดำพาดผ่านดวงตา แก้มสีส้มแดง คางสีขาว คอและอกสีม่วงแดงแซมด้วยสีขาว ใต้ท้องสีน้ำเงินม่วง ด้านหลังสีน้ำตาล ขนหางสีม่วงน้ำเงิน ดวงตาสีน้ำตาลเข้ม จะงอยปากสีดำ ขาและตีนสีชมพูเหลือง 
อาศัยอยู่ตามทุ่งหญ้าและดงไม้ อาหารหลักได้แก่ แมลง, กิ้งก่า และงู รวมถึงตะขาบ, แมงป่อง, หอยทาก, นกขนาดเล็ก และสัตว์ฟันแทะขนาดเล็กด้วย พบกระจายพันธุ์ทั่วไปในทวีปแอฟริกา จนถึงคาบสมุทรอาหรับ สามารถแบ่งออกได้เป็น 2 ชนิดย่อย (ดูในตาราง) จัดเป็นนกที่มีสีสันสดใสและสวยงามมากชนิดหนึ่ง
ฮาเลย์เดวิดสัน สตรีทบ็อบ
รถจักรยานยนต์ฮาเลย์เดวิดสันสตรีทบ็อบ Harley davidson Street bob เป็นมอเตอร์ไซค์บิ๊กไบค์ในตระกูลไดน่า (Dyna) เครื่องขนาด 1,584cc เป็นมอเตอร์ไซค์ที่มีตำนานตั้งแต่ยุคสงคราม. ในภาพลักษณ์ของคนอเมริกันจะเป็นรถที่มีเบาะต่ำ, ยางแบบแบนและใช้คันบังคับเลี้ยวแบบสูง (Ape hanger) สำหรับรุ่นปัจจุบันมีแรงบันดาลใจมาจากยุค 70 แสดงให้เห็นถึงวิญญาณแห่งการแสดงออกกับประสิทธิภาพของรุ่นปัจจุบัน (‘70s spirit of self-expression teamed with modern performance) รถรุ่นนี้ถูกแนะนำสู่ตลาดในปี 2006. เป็นมอเตอร์ไซค์ประเภทล่องทางไกลหรือเรียกว่า Cruiser ในภาษาอังกฤษ.
เป็นรถมอเตอร์ไซค์ที่ใช้ในช่วงสงครามโลกครั้งที่สองโดยทหารอเมริกันรถจะถูกติดอุปกรณ์เสริมเช่นกล่องกระสุน, วิทยุและที่ยึดปืน. เมื่อสงครามโลกสิ้นสุดบางส่วนถูกนำกลับมายังอเมริกา ประชาชนชาวอเมริกันทั่วไปมีโอกาสได้ซื้อ คนที่ซื้อมอเตอร์ไซค์รุ่นนี้จะถอดอุปกรณ์เสริมและชิ้นส่วนบางอย่างออก (Stripe) เพื่อนำมาใช้ในชีวิตประจำวันทำให้เกิดคำที่ว่า (Bobbed) ซึ่งเป็นที่มาของรถรุ่นนี้. ส่วนรถที่ถูกถอดออกเหลือแต่โครงและเครื่องยนต์จะเรียกว่า Bobber
ออกสู่ตลาดเมื่อปี 2006 ฮาเลย์เดวิดสันทำมอเตอร์ไซค์รุ่นนี้เพื่อเลียนแบบ Bobber bike ช่วงหลังสงครามโลกครั้งที่สอง. ถูกออกแบบให้คำนึงถึงปรัชญาที่ว่า Less is more ซึ่งเป็นพฤติกรรมของผู้ใช้ Bobber bike ช่วงหลังสงครามที่จะนำอุปกรณ์เสริมติดรถที่ใช้ในสงครามออกจนเปลือยกลายเป็นรถ Bobber. การออกแบบจึงกลายเป็นแนวเปลือยไม่เติมสิ่งตกแต่งและอุปกรณ์ติดรถอย่างเช่นมิเตอร์หรืออุปกรณ์อิเล็กโทรนิค เพื่อให้ได้รถที่ไม่เพียงมองดูสะอาด (clean look) แต่ยังมีน้ำหนักเบาและได้ความเร็ว(ยุค 70 เครื่องยนต์มอเตอร์ไซค์ส่วนใหญ่กำลังน้อย ผู้ใช้เลยนิยมลดน้ำหนักเพื่อทำให้รถวิ่งเร็วขึ้น). ความสะดวกสบายในการขับขี่ก็เป็นไปในระดับเดียวกับรถร่วมสมัย. เป็นรถเครื่องแคมคู่ที่ราคาถูกที่สุดในสายการผลิตของ Harley davidson ในเวลานี้ทำให้ได้รับความนิยมพอสมควร.
เริ่มแรกตอนเปิดตัวเมื่อปี 2006 ใช้เครื่องยนต์ 1449cc หรือที่เรียกว่าแคมคู่ 88 (Twin cam 88) ขนาด 80 แรงม้าที่ 5,200 รอบต่อนาที,แรงบิด 111 นิวตัน-เมตรที่3,500รอบต่อนาที หลังจากนั้นปี 2007 ก็เปลี่ยนเครื่องยนต์เป็นเครื่องยนต์แคมคู่ 96 (หรือที่เรียกว่าเครื่อง 88 บล็อกบี). เป็น 1 ใน 2 โมเดลปัจจุบันที่ยังใช้เครื่องยนต์แคมคู่ 96 (Twin cam 96) อีกรุ่นนึงคือ Super glide custom. ในรุ่นปี 2013 สามารถเลือกที่จะใช้เครื่องยนต์แคมคู่ 103 (twin cam 103) ซึ่งเป็นเครื่องรุ่นใหม่ที่มาแทนแคมคู่ 96. เครื่องยนต์ทุกตัวกระบอกสูบวางเป็นรูปตัว V.
มีระบบเบรก ABS เป็นตัวเลือก. ใช้ Shock absorber ของ Showa (ข้อมูลจากปี 2013)
สีรถ : Vivid black, black cherry, deep cobalt, black denimสีรถ : Vivid Black, Ember Red Sunglo, Black Denim
รูปทรงรถและรูปแบบถูกเปลี่ยนแปลงเล็กน้อย.
กฤษดา พงษ์รื่น
ปัจจุบัน:เป็นพนักงานบริษัทไทยเบฟเวอเรจจำกัด​(มหาชน)​ สำนักทรัพยากรบุคคล
เมฆาสัญจร
เมฆาสัญจร () เป็นหนังสือนวนิยายของผู้เขียนชาวอังกฤษเดวิด มิตเชลล์ ประกอบด้วยเรื่องย่อย 6 เรื่อง เล่าเรื่องกินเวลายาวนานตั้งแต่ยุคศตวรรษที่ 19 ไปจนถึงเรื่องราวหลังโลกล่มสลาย ได้รับรางวัล British Book Awards สาขานวนิยาย และรางวัลหนังสือแห่งปีของ Richard & Judy
นกตะขาบดง
นกตะขาบดง (; ) นกขนาดเล็กชนิดหนึ่ง ในวงศ์นกตะขาบ (Coraciidae)
มีขนาดเล็กกว่านกตะขาบทุ่ง ("Coracias benghalensis") ซึ่งเป็นนกตะขาบ 1 ใน 2 ชนิดที่พบได้ในประเทศไทยเป็นนกที่มีลำตัวสีดำ จะงอยปากสีแดง เมื่อเพ่งในระยะใกล้จะเห็นลำตัวเป็นสีน้ำเงินเหลือบเขียวเข้ม ขณะที่บินจะปรากฏเป็นสีเงินที่บริเวณโคนปีกด้านนอก ขณะที่ยังเป็นนักวัยอ่อนจะมีลำตัวสีหม่น
พบกระจายพันธุ์ในทวีปเอเชียด้านเอเชียตะวันออก จนถึงตอนเหนือของออสเตรเลีย (มีทั้งหมด 10 ชนิดย่อย-ดูในตาราง)ในประเทศไทยพบได้ทุกภาค ยกเว้นภาคกลางและภาคอีสาน อาศัยทั้งในป่าเบญจพรรณ, ป่าทุติยภูมิ, บริเวณชายป่าดงดิบที่เป็นพื้นที่โล่ง พบได้ตั้งแต่พื้นที่ราบจนถึงความสูงระดับ 1,000 เมตรจากระดับน้ำทะเล
จัดเป็นสัตว์ป่าคุ้มครองในประเทศไทย
ปริม บุนนาค
ปริม บุนนาค หรือ หม่อมปริม ยุคล ณ อยุธยา เป็นหม่อมในพระเจ้าวรวงศ์เธอ พระองค์เจ้าภาณุพันธุ์ยุคล พระโอรสในสมเด็จพระเจ้าบรมวงศ์เธอ เจ้าฟ้ายุคลฑิฆัมพร กรมหลวงลพบุรีราเมศร์ กับ พระเจ้าวรวงศ์เธอ พระองค์เจ้าเฉลิมเขตรมงคล และอดีตนักแสดง
ปริม บุนนาค เป็นธิดาพระยานิพัทธ์กุลพงศ์ (ชิน บุนนาค) กับคุณหญิงเปลื้อง บุนนาค (สกุลเดิม: นิพัทธ์กุลพงศ์) เป็นหลานปู่พระยาประภากรวงศ์วรวุฒิภักดี (ชาย บุนนาค) เกิดเมื่อวันที่ 13 กันยายน พ.ศ. 2466 เข้าเรียนที่โรงเรียนผดุงดรุณี และโรงเรียนมิชชันนารีพระคริสตธรรม จบระดับชั้นประถมศึกษา บิดาให้ออกจากโรงเรียนมาอยู่บ้าน โดยท่านเป็นครูสอนวิชาต่างๆให้ โดยเริ่มหัดพิมพ์ดีดตั้งแต่เด็กจนพิมพ์ภาษาอังกฤษได้ และช่วยบิดาพิมพ์จดหมายโต้ตอบกับชาวต่างประเทศ
เริ่มเข้าสู่วงการแสดงเมื่ออายุประมาณ 16 ปี ได้แสดงภาพยนตร์ไทยเรื่อง "วันเพ็ญ" เป็นภาพยนตร์ขาวดำ 35 มิลลิเมตร เสียงในฟิล์ม กำกับการแสดงโดยพระเจ้าวรวงศ์เธอ พระองค์เจ้าภาณุพันธ์ยุคล และมีชาญ บุนนาค พี่ชายเป็นผู้กำกับเสียง มีสนิท พุกประยูรเป็นพระเอก ประสบความสำเร็จสำหรับภาพยนตร์ไทยในสมัยนั้น ต่อมาแสดงละครการกุศลให้กับจุฬาลงกรณ์มหาวิทยาลัย และมูลนิธิราชประชาสมาศัย ในพระบรมราชูปถัมภ์ เรื่อง "ฟ้าแจ้งจางปาง"
ในปีต่อมา ได้สมรสกับพระเจ้าวรวงศ์เธอ พระองค์เจ้าภาณุพันธ์ยุคล หลังจากสงครามโลกครั้งที่ 2 แต่ไม่มีบุตรธิดาด้วยกัน
ปริม บุนนาค ได้เปิดร้านเสริมสวยชื่อ "โมฬี" และมีฝีมือในการทำอาหารคาวหวาน หลายอย่าง เนื่องจากชีวิตในวัยเด็กเคยอยู่ในบ้านท่านเจ้าจอมพิศว์ ในรัชกาลที่ 5 ซึ่งท่านมีศักดิ์เป็นทวด ได้เคยช่วยงานประดิษฐ์และแกะสลักผลไม้ ทำขนมปั้นขลิบ และขนมลูกชุบ เป็นต้น เมื่อมีการประกวดการทำขนมลูกชุบในงาน "เคหสงเคราะห์" ของการเคหะแห่งชาติ ซึ่งจัดขึ้นครั้งแรกที่สวนอัมพร ประมาณปี พ.ศ. 2496 หม่อมปริมได้ส่งขนมลูกชุบ ฝีมือของตนเองเข้าประกวด และได้รับรางวัลที่ 1 หลังจากนั้นได้ทำขนมลูกชุบเป็นงานอดิเรก ฝากขายที่ร้านอาหารสุโขทัย เมื่อมีคนรู้จักสั่งมากขึ้น จึงรับทำตามสั่งอย่างเดียว ส่วนใหญ่จะปั้นเป็นรูปผลไม้ต่างๆ โดยจดจำ สูตรจากคุณย่า คือ ท่านชื่น ภรรยาพระยาประภากรวงศ์วรวุฒิภักดี (ชาย) นอกจากนี้ยังทำท็อฟฟี่กะทิจากสูตรคุณหญิงเปลื้อง บุนนาค มารดาของหม่อมปริมอีกด้วย
ปัจจุบันนี้หม่อมปริม บุนนาค อายุ ปียังคงฝีมือเป็นเอกในการทำขนมไทยโบราณ โดยเฉพาะลูกชุบและท๊อฟฟี่กะทิ ฝีมือชาววัง
เครื่องราชอิสริยาภรณ์อันมีเกียรติยศยิ่งมงกุฎไทย ชั้นมหาวชิรมงกุฎ (ม.ว.ม.)
อันดับนกตะขาบ
อันดับนกตะขาบ เป็นอันดับของนกขากรรไกรแบบใหม่อันดับหนึ่ง ใช้ชื่ออันดับว่า Coraciiformes
โดยที่คำว่า "Coraciiformes" นั้น หมายถึง "เหมือนนกเรเวน" หรืออีกบริบทคือ "อีกา" (อีกาจัดเป็นนกเกาะคอน) โดยมาจากคำว่า "Corax" ในภาษาละติน มีความหมาย "อีกา" และคำว่า "Forma" หมายถึง "รูปแบบ" ซึ่งเป็นคำลงท้ายในการตั้งชื่อทางวิทยาศาสตร์ เนื่องจากเป็นนกที่มีลักษณะคล้ายกับอีกา
เป็นนกที่มีขนาดเล็กจนถึงขนาดใหญ่ มีลักษณะโดยร่วมกัน คือ จะงอยปากมีหลายรูปแบบ คือ ปากตรง ปากแบนข้าง ปากโค้ง ปากเป็นรูปขอ รูจมูกไม่ทะลุถึงกันเพราะมีผนังกั้น หางยาวปานกลางจนถึงยาวมาก ปลายหางมนหรือเป็นหางตัด ปีกยาวปานกลางจนถึงยาวมาก ปลายปีกมักแหลม ขนปลายปีกมี 10-11 เส้น มีขนกลางปีกเส้นที่ 5 ยกเว้นในบางชนิด ขายาวปานกลางหรือขาสั้น แข้งสั้น หน้าแข้งด้านหน้าปกคลุมด้วยเกล็ดขนาดใหญ่แบบเกล็ดซ้อน โดยเกล็ดแต่ละชิ้นมีขนาดไม่เท่ากัน นิ้วหลังสั้นกว่านิ้วหน้า โคนนิ้วเป็นแบบนิ้วติด ยกเว้นในบางวงศ์ แกนขนรองมีขนาดเล็กหรือไม่มี หัวอาจมีหงอนหรือมีขนก็ได้
มีพฤติกรรมทำรังตามโพรงไม้หรือโพรงดินตามริมฝั่งแม่น้ำ ไข่มีเปลือกสีขาวหรือสีน้ำเงิน วางไข่ครั้งละ 2-8 ฟอง ลูกนกแรกเกิดไม่สามารถที่จะเดินหรือช่วยเหลือตัวเองได้ กินผลไม้เป็นอาหารหลัก และเสริมด้วยสัตว์ขนาดเล็ก ๆ เช่น หนู หรือกิ้งก่า และแมลงต่าง ๆ พบกระจายพันธุ์อยู่แทบทุกภูมิภาคของโลก ยกเว้นเกาะฮาวาย
ประกอบไปด้วยวงศ์ทั้งหมด 11 วงศ์ โดยนกที่เป็นที่รู้จักกันดีในอันดับนี้ ได้แก่ นกเงือก (Bucerotidae) ซึ่งเป็นนกที่มีหงอนบนหัวและมีขนาดใหญ่, นกตะขาบ (Coraciidae), นกกะรางหัวขวาน (Upupidae), นกกระเต็น (Alcedinidae) เป็นต้น (แต่ในบางข้อมูลจะจัดนกเงือก, นกกระเต็น และนกกะรางหัวขวาน แยกออกเป็นอันดับต่างหาก)
ในประเทศไทย พบทั้งสิ้น 5 วงศ์ ประมาณ 38 ชนิด
ปลาแซลมอนซ็อกอาย
ปลาแซลมอนซ็อกอาย หรือ ปลาแซลมอนแดง (; ) เป็นปลาน้ำกร่อยชนิดหนึ่ง จำพวกปลาแซลมอน พบในตอนเหนือของมหาสมุทรแปซิฟิกและแม่น้ำที่ไหลสู่บริเวณดังกล่าว และพบประชากรจำนวนหนึ่งในแหล่งน้ำบนแผ่นดินซึ่งไม่ไหลออกสู่ทะเล โดยรู้จักกันในชื่อ kokanee หรือ "ปลาเทราต์สีเงิน" ปลาแซลมอนแดงเป็นปลาในสกุลปลาแซลมอนแปซิฟิกที่พบได้มากเป็นอันดับสามรองจากปลาแซลมอนสีชมพู ("O. gorbuscha") และปลาแซลมอนชัม ("O. keta")
โดยที่คำว่าชื่อ "Sockeye" แผลงมาจาก "suk-kegh" "()" ซึ่งเป็นชื่อในภาษาแฮลโคเมเลม ซึ่งเป็นภาษาของชนพื้นเมืองที่อาศัยตามแนวแม่น้ำเฟรเซอร์ตอนล่าง โดยคำว่า "Suk-kegh" หมายถึง "ปลาสีแดง" เนื่องจากปลาแซลมอนซ็อกอายตัวผู้ จะเปลี่ยนสีลำตัวเป็นสีแดงเข้มและส่วนหัวมีโหนกในฤดูผสมพันธุ์
วิคเตอร์ เฮอร์มันส์
วิคเตอร์ เฮอร์มันส์ (; 17 มีนาคม ค.ศ. 1953 — ) เป็นอดีตนักฟุตซอลชาวดัตช์ ผู้ซึ่งปัจจุบันเป็นผู้ฝึกสอนให้แก่นักกีฬาฟุตซอลทีมชาติไทย เขาเป็นผู้มีผลงานโดดเด่นจากการช่วยให้ฟุตซอลทีมชาติไทยได้ตำแหน่งรองแชมป์ของเอเชีย รวมถึงช่วยให้ทีมฟุตซอลไทยสามารถเข้าสู่รอบ 2 ในการแข่งขันฟุตซอลชิงแชมป์โลกได้เป็นครั้งแรกในประวัติศาสตร์
วิคเตอร์ เฮอร์มันส์ ทำหน้าที่เป็นผู้ฝึกสอนให้แก่นักกีฬาฟุตซอลทีมชาติไทยครั้งแรก ในวันที่ 2 มีนาคม ค.ศ. 2012 และเป็นผู้ดำเนินการฝึกซ้อมแก่นักกีฬาฟุตซอลไทยในแข่งขันฟุตซอลชิงแชมป์โลก 2012 ซึ่งในการเตรียมพร้อม เขาได้ให้ความสำคัญต่อเกมรับที่ยังเล่นแบบไม่เป็นระบบ แต่ในขณะเดียวกันเขาก็เปิดเผยว่านักเตะไทยสามารถทำเกมรุกได้ดีมาก แต่ยังคงต้องการเพิ่มประสิทธิภาพให้มากกว่าเดิม ซึ่งในเวลาต่อมา ทีมไทยสามารถชนะฟุตซอลทีมชาติคอสตาริกา 3-1 ประตู โดยวิคเตอร์ยังได้แสดงความชื่นชมต่อผู้เล่นในเกมรับจากการแข่งขันครั้งนี้ แม้ว่าในภายหลังทีมไทยจะแพ้ต่อฟุตซอลทีมชาติปารากวัย 2-3 ประตู แต่วิคเตอร์ก็ยังคงมีความมั่นใจว่าทีมไทยจะมีโอกาสผ่านเข้ารอบสูง โดยในที่สุด ทีมฟุตซอลไทยสามารถเข้าสู่รอบ 16 ทีมสุดท้ายได้เป็นครั้งแรกในประวัติศาสตร์ ซึ่งได้พบกับทีมฟุตซอลอันดับ 1 ของโลกอย่างฟุตซอลทีมชาติสเปนในเวลาต่อมา โดยเขาได้เปิดเผยว่าเกินเป้าหมายที่วางไว้ หลังจากการแข่งขัน วิคเตอร์ได้เปิดเผยว่าตนได้ทำสัญญาอยู่กับทีมชาติไทยจนถึง ค.ศ. 2014 ที่ซึ่งเขาจะอยู่เพื่อพัฒนาวงการฟุตซอลไทยต่อไป รวมถึงมีความพยายามที่จะให้นักเตะรุ่นใหม่ขึ้นมาเป็นกำลังสำคัญในอนาคต
นอกจากนี้ เขายังได้รับมอบหมายคุมทีมฟุตซอลไทยใน 2 รายการใหญ่ ทั้งเอเชียนอินดอร์-มาร์เชียลอาร์ทเกมส์ 2013 ที่จะจัดขึ้น ณ ประเทศเกาหลีใต้ รวมถึงซีเกมส์ 2013 ที่จะจัดขึ้น ณ ประเทศพม่า